20 ޑިސެމްބަރ 2016\n(18 ޑިސެމްބަރ 2016 އާ ގުޅޭ)\nއެންމެފަހު ނޭވާ ދޫކޮށްލަންޖެހޭނޭ ވަގުތު ގާތްވަމުން އަންނަހެން ޔަލާއަށް ހީވަމުންދާއިރު އޭނާ އެދެނީ މި ދުނިޔެއަށް ލޯ މަރާލުމުގެ ކުރީން އެ ދެ ލޮލުން ބަލާނޭ އެންމެ ފަހު މަންޒަރަކަށް ޒަލަފްގެ ސޫރަވުމެވެ.\nޔަލާއާއި ޒަލަފް ވަކިވިތާ މަހެއްވެގެންދިޔައީއެވެ. އޭނާގެ ހާލަށް ބަދަލެއްނާދެއެވެ. ދޭތެރެއަކުން އަރާ ވަރުގަނޑު އަބްދުއްރަޢޫފަށް ލިބިފައިވާ ހުނަރާއި ޢިލްމުގެ އެހީގައި މައިތިރިކުރެއެވެ. އެހެންނަމަވެސް ޔަލާ ސަލާމަތެއް ނުކުރެވެއެވެ. އަބަދު ދެ ލޯ ހުޅުވައިގެން އޮންނާތީ ލޮލުގައި ބޭސްއަޅައި ފޮތިކޮޅަކުން ނިވާކުރިއެވެ. އެހެން އޮންނަން ވެއްޖެނަމަ ޔަލާގެ ލޮލަށް ގެއްލުމެއް ލިބިދާނޭކަން ރީހާނަށް ވިސްނޭތީއެވެ.\nއެންމެންނާ އެކަހެރި ކޮށް ގޮނޑިބަރިން ގޮނޑިއެއްގައި އަރީޝާ އިށީނދެގެން އިންއިރު އޭނާގެ ނަޒަރު ޞާބިރާއާ ވަތްކެއްނުވެއެވެ. ޔަލާއަށް ވެގެން އުޅޭ ގޮތުގެ ހަޤީޤަތް އެނގުނީއްސުރެން އެ ދެ ލޮލުން ކަރުނަ ހިކޭ ވަގުތެއް އަރީޝާ ނުދެކެއެވެ. ދަރިފުޅަށްޓަކައި އެ މައިމީހާގެ ކެތްތެރިކަން ކޮޅުންލަމުން ދާކަން އަރީޝާ ދެނަހުއްޓެވެ. އޭނާގެ ހާލު ފެނި އަރީޝާގެ ހިތަށް ވެސް ވަރަށް ބޮޑަށް އަސަރުކޮށްފައިވެއެވެ. އެހެންނަމަވެސް އޭނާގެ ނަފްސު ވަށައިގެން ކުށްވެރިކަމުގެ އިހުސާސްތަކުން ބޯ ފާރެއް ލެވިފައި ވާ ކަހަލައެވެ. ހަމްދަރުދީއާއި ހިތްވަރުގެ ބަހެއް ވެސް ބުނެލަން ނުކެރިފައި އެހެންމީހުނާ އެކަހެރިވެލައިގެން އިނުމަށް މަޖުބޫރުވެފައި އަރީޝާ އިނީ އެހެންވެއެވެ.\n"އަހަރެންގެ ޒަލަފްއަކީ ގޯސްކުއްޖެއްނޫން... އެ ދަރިފުޅު އިންސާނަކަށްވީނަމަ... އެ ދަރިފުޅު އިންސާނަކަށްވީނަމަ..." އުނގުގައި ބާއްވާލައިގެން އިން ދެއަތްތިލަ ޖޯޑުކޮށްގެން އިނދެ ދޭތެރެއަކުން ދެއަތްތިލަ ބާރުކޮށްލައެވެ. އެ ހުރިހާ އިރު އަރީޝާގެ ހިތުގައި ވަނީ އެންމެ ރިހުމެކެވެ. އެންމެ ޝަކުވާއެކެވެ. ޒަލަފް އިންސާނަކަށް ނުވާންވީ ކީއްވެހެއްޔެވެ. ލޮލަށް ފެންނައިރު އެ ދަރިފުޅުގެ ގައިގާ އުނި އެއްވެސް ސިފައެއްނެތެވެ. ލޮލުން ވެއްޓުނު ކަރަނަތިކި ކޯތާފަތުން ފައިބައިގެން ދިއުމުގެ ކުރީން އަވަސް އަވަހަށް އަރީޝާ މޫނު ފުހެލިއެވެ. އޭނާ ނުރޯން ހިތްވަރުކުރިއެވެ.\n"ޒާލް.... ދެން އަންނަން އުޅޭ... އައި އޭމް ސޮރީ... ޔަލާ އެހާލުގައި ވާތަން ދުށުމަށް އަހަންނަކަށް ކެތެއްނުވާނެ... ޒަލަފް... ކޮންތާކުތަވީ... ތި ހުރި ތަނަކުން އަންނަން އުޅޭ... އައިސް ޔަލާ ގޮވައިގެން މިތަނުން ދޭ... އެންމެނާ ދުރަށް އޭނާ ގެންދޭ... އޭނާއަށް ބޭނުންވަނީ ހަމައެކަނި ޒަލަފް... އެ ލިބޭ ވޭނުން އޭނާ ސަލާމަތް ކުރެވޭނީ ވެސް ހަމައެކަނި ޒަލަފްއަށް... ތި ހުރިތަނަކުން އާދޭ... އެހެންނޫނީ މާ ލަސްވެދާނެ... ޔަލާގެ ފުރާނަނެތް މަސްގަނޑާ ހަވާލުވާން ޖެހިދާނެ... އެއީ ޒަލަފް ބޭނުންވާ ގޮތެއްނޫންކަން އަހަންނަށް އެނގޭ... އަހަންނަށް މާފުކުރޭ... ޒަލަފްއާއި ޔަލާ ގުޅުމުގެ ކުރީން އެ ދެމެދަށް އަހަންނަށް ވަދެވިއްޖެ... މިހެން ވާނެއެކޭ ހިތަކަށް ނާރާ... ތީ އަހަންނާ އެއްރަހިމެއްގައި ވީ އަހަރެންގެ ބޭބެ... އަހަންނަށް ނުލިބޭ އެތައް ބާރެއް ޒަލަފްއަށް ލިބިގެންވޭ... އަހަރެންގެ މި އަޑު އަހާބަލަ... ކޮންމެތާކު ހުރި ނަމަވެސް ޔަލާގެ ގާތަށް އަންނަންވީ ވަގުތު ޖެހިއްޖެ..." ކޮޓަރީގެ ކަނުގައި ހަޝަމްބަދެލައިގެން ކަހަލަ ގޮތަކަށް ފާރުގައި ލެނގިލައިގެން ހުރެ އެނދުގައި އޮތް ޔަލާއަށް ބަލަހައްޓައިގެން ހުރި ޒާލިފުގެ ޟަމީރު ވާހަކަދެއްކިއެވެ. އާދައިގެ މަތީން އޭނާ ތެދުވީ ވާޅަކަށް ދެމިލާށެވެ. އޭނާގެ ބަދަލުގައި ރީހާން ކިޔަވަމުން އޭރު ދިޔައެވެ.\nއަބްދުއްރަޢޫފާއި ރީހާން ކިޔަވަމުންދަނިކޮށް ކުއްލިއަކަށް ޔަލާގެ ނޭވާ ބަދަލުވަމުންދިޔައެވެ. ދެ ދުވަސްވަންދެން ޔަލާގެ ފަރާތުން އެއްވެސް ހަރަކާތެއް ނުފެނި ހުރެފައި ވާން ފެށި ގޮތެވެ. އަނގަ ނުހުޅުވާ އޮވެ ފުންނޭވާތަކާއިއެކު އަޑެއް ނެރެމުންދިޔައެވެ. އެތެރެއަށް ނޭވާ ދަމާލާއިރު ވަކިން އަޑު ގަދައެވެ. ނަމަވެސް ހަރަކާތެއް ނުކުރެއެވެ. ޔަލާއަށް އައި މި ބަދަލު އަބްދުއްރަޢޫފަށާއި ރީހާނުގެ އިތުރުން އެތަނުގައި ހުރި ޒާލިފަށް ވެސް ފާހަގަވިއެވެ. ނަމަވެސް އަބްދުއްރަޢޫފު އަތުން އިޝާރާތްކުރީ އިހަށް ޔަލާއާ ގާތް ނުވުމަށެވެ. އަދި ރީހާންގެ ކިޔެވުން ކުރިއަށް ގެންދިއުމަށެވެ. އޭގެ ފަނަރަވަރަކަށް މިނެޓު ފަހުން ތިން މީހުން ވެސް ސިއްސުވާލީ ކޮޓަރިތެރެއިން ބޯ މަތިން ކަހަލަ ގޮތަކަށް އިވިގެން ދިޔަ ގަދަ ފަދަ އަޑުންނެވެ. ހީވީ ވަރުގަދަ ބޮޑު ގަހެއް އިރައިގެން ގޮސްގެން ވެއްޓޭއިރު އިވޭ ފަދަ އަޑުފަށްގަނޑެއް ހެނެވެ. އެ އަޑަށް ކިޔެވުން ވެސް ހުއްޓިއްޖެއެވެ. ކިޔެވުން ހުއްޓުނުތާ ފަސްވަރަކަށް މިނެޓު ނުވަނީސް އެ މީހުންގެ މުޅި ނަފްސު ވެސް ރޫރޫއަޅާލާ ވަރު ވޭނީ ރުއިމަކުން ޔަލާ ރޮއިގަތެވެ. އޭރު ޔަލާގެ ރުއިމުގައި ދެ އަޑެއް އެކުވެގެން އަންނަހެން ވެސް ހީވެއެވެ. އެއްއަޑުން ހަޅޭލަވާހެން ހީވާއިރު އަނެއްއަޑުން ރޮނީއެވެ. ކަންބޮޑުވުމާއެކު އަބްދުއްރަޢޫފު ގޮނޑިން ތެދުވިއެވެ. އެއާއެކު އޭނާގެ ދެފަރާތުން ރީހާނާއި ޒާލިފު ގާތް ވެލީ އޭނާ ދޭ އިރުޝާދާ އެއްގޮތަށް ކަންތައްކުރާން އަވަސްވެގަތުމަށެވެ. ނަމަވެސް އެމީހުނަށް ޔަލާއާ ހަމައަށް ނުދެވެނީސް ޔަލާގެ ބަނޑު ފުއްޕަންފަށައިފިއެވެ. ދެފައި ފޭ ކުރަމުން ގޮސް އައްސައިފައި ހުރި ވާފަށަށް ވާންވަންދެން ދެފައި ދުރުކޮށްފައި ހުއްޓެވެ. އަރިއަކަށް ކަހަލަ ގޮތަކަށް ޔަލާ އޮތްއިރު އޭނާގެ ހަށިގަނޑު އެހެން މީހަކު ކޮންޓްރޯލު ކުރާ ފަދައެވެ. ވަރުނެތިގެން ކަނދުރާ އޮތީ އެލިފައެވެ. މެދުހަށި ފާޑަކަށް އުފުލިފައެވެ. ގައިމަތީގައި އަޅާފައި އޮތް ފޮތިގަނޑު ސޮހިގެން ގޮސް ދޭފައި ދޭތެރެއިން އެނދުމައްޗަށް އެއްބައި އެލިފައި އޮތެވެ.\n"މިހާރު އެ ކުރާ އަނިޔާ ތަފާތު... ކޮންމެވެސް ކަމެއް ވާންހެން ހީވޭ މިއުޅެނީ... އެހެންވެ ކުއްލިއަކަށް ޔަލާއަށް އެވަރު އެ ކޮށްލަނީ... އެ މީހުން ބޭނުންވަނި ޔަލާ މަރާނުލާ އަނިޔާ ދީދީ ބާއްވަން..." މަޑުމޮޅިކަމާއެކު އަބްދުއްރަޢޫފު ބުންޏެވެ.\n"ޔަލާ ފިޓު ޖެހިދާނެ... ކުރިން ފަހަރު ވެސް އައިވީ ކައްޓަށް ހަދާލަން އުޅުނުގޮތް އެއްގެއެއްނު... އޭނާގެ ގާތުގައި މިވަގުތު މީހަކު ހުރުން މުހިންމު... އޭނާ ހިފަހައްޓަން ޖެހޭނެ..." ކަންބޮޑުވި ރީހާން އަވަސް އަވަހަށް ބުނެލިއެވެ. އެއާއެކު އަބްދުއްރަޢޫފު ބޯޖަހާލިއެވެ. އަދި ކުރިއަށް ފިޔަވަޅު އަޅާލިއެވެ. އެހެންނަމަވެސް ކުއްލިއަކަށް އޭނާ ހުއްޓުނެވެ. ދެ ލޯ ބޮޑުކޮށްލުމާއެކު ރީހާންގެ ކަނާތުގައި ހިފައި ފަހަތަށް ދަމާލިއެވެ.\n"އޭނާ ރަނގަޅުކުރާން އަތުވެއްޖެ... ދެން އޭނާއާ ކައިރިނުވާތި..." ހައިރާންވެ އަންތަރީސް ވެފައި ހުރި ފަދަ ގޮތަކަށް ދެ ލޯ ބޮޑުކޮށްގެން ކޮޓަރީގެ ސީލިންގުންފެށިގެން ތިރިއަށް ބަލާލި އަބްދުއްރަޢޫފު ބުންޏެވެ. އަދި އޭނާގެ ލޯ ހަރަކާތްކުރަމުން ދިޔައީ އެހެން މީހުންނަށް ނުފެންނަ ކަމެއް އޭނާއަށް ފެންނަ ފަދައިންނެވެ. ރީހާންއާއި ޒާލިފު ބަލަން ތިބިއިރު އަބްދުއްރަޢޫފުގެ ނަޒަރު ގޮސް ހުއްޓުނީ ޔަލާގެ އެނދު ކައިރިއަށެވެ.\n"ރީހާން... ގޮސް ޔަލާގެ ޢާއިލާއަށް އަންގާ ވަގުތު ޖެހިއްޖެކަމުގައި... މިހާރު މިވަގުތުން ފެށިގެން އަހަރުމެންގެ ހަޤީޤީ މަސައްކަތް ފެށުނީ... މި ކޮޓަރީގެ ތެރޭގައި ހަމައެކަނި ހުރެވޭނީ ޔަލާގެ މަންމައަށް އެކަނި.... އަދި ބުނޭ...." އަބްދުއްރަޢޫފު ދިން އިރުޝާދާ އެއްގޮތަކަށް ކަންތައް ކުރުމަށް ރީހާން އަވަސްވެގަތެވެ. އޭނާ އެ ކޮޓަރިން ބޭރަށް ނުކުމެ ޞާބިރާ މެންނާ ވާހަކަދެއްކިއެވެ. އޭރު އެތަނުގައި ޝިޔާރު ވެސް ހުއްޓެވެ.\n"ޔަލާ..." ލޮލުގައި އަޅާފައިވާ ފޮތިގަނޑުގެ ސަބަބުން ތަނެއްދޮރެއް ނުފެނިއޮތް ޔަލާގެ ކަންފަތުގައި ޖެހުނީ އޭނާއަށް ދުވަހަކު ވެސް އޮޅޭނޭ އަޑެއް ނޫނެވެ. ނަމަވެސް ހަރަކާތެއް ނުކުރެވިފައި އެތެރެއަށް ރޯލަރޯލާ އޮތުން ފިޔަވާ އެއްވެސް ކަމެއް ޔަލާއަކަށް ނުކުރެވުނެވެ.\n"އަހަރެން މި ހުރީ އައިސް... ތިކަމުން އިރާދަކުރެއްވިއްޔާ ޔަލާ ސަލާމަތްކުރާނަން..." ދެވަނަ ފަހަރަށް ޔަލާގެ ކަންފަތުގައި އެ އަޑު ޖެހިއްޖެއެވެ. ހިތުގެ ތެޅުން އަވަސްވެފައިވެއެވެ. ވަށައިގެން އުޅުނު ނުބައި ސިފަތަކުގެ މަޚުލޫޤުންތައް ހޮރުތަކަށްވަދެ ފިލާ ތިއްބެވެ. ކުޑަހިނދުކޮޅަކަށް ނަމަވެސް ހިމޭންކަމެއް ނަފްސަށް އިހުސާސް ކުރެވުނެވެ. ހަމައެއާއެކު ޔަލާގެ ނިތްކުރީގައި ކޮންމެވެސް މީހަކު ހިފަހައްޓާލިކަން އެނގެއެވެ. ދެން ކަންފަތުގައި ޖެހުނީ ކީރިތި ޤުރުއާނުގެ މޫރިތި އާޔަތްތައް ކިޔަވަންފެށި އަޑެވެ. އެ ފަދަ ރީތި މަޚުރަޖަކަށް މީހަކު ކިޔަވާ އަޑެއް މީގެ ކުރީން ޔަލާ ނާހައެވެ. ހަށިގަނޑުގެ ގުނަވަންތަކާއި ކަށިތަކުގައި ހުރި ފިއްތުންތައް ނެތި ޔަލާގެ ރޫހަށް އަމާންކަމާއި ރައްކާތެރިކަމުގެ އިހުސާސް ކުރެވިގެން ދާންފެށިއެވެ. އެއާއެކު މުޅިތަން އަލިވާންފެށިއެވެ. ހީވީ އަލިކަމެއްނެތް ރޭގަނޑެއްގެ އަނދިރިމުގެ ތެރެއިން އިރު އެރީ ހެންނެވެ. މުޅި ތަން ހުޅުދާންވެގެން ދިޔަ ފަދައެވެ. އެހިނދު ޔަލާގެ ދުލުން އެންމެ ފުރަތަމަ ވެސް ނުކުތީ "ޒާލް" އެވެ. އެއަށްފަހު ފުރަތަމަ ފަހަރަށް ޔަލާއަށް އޭނާގެ އެސްފިޔަ އަމިއްލަ ބާރުގައި ތަޅުވާލުމުގެ އިޚްތިޔާރު ލިބިގެންދިޔައެވެ. އެއާއެކު ލޮލުގައި އަޅާފައިވާ ފޮތިކޮޅު ހުރަހަކަށް ވެގެންދިޔަ ކަން އިހުސާސްވެ އެއިން ސަލާމަތްވާން ތެޅިފޮޅެގަނެވުނެވެ. އެއްވެސް ހިފެހެއްޓުމެއްނެތި ޔަލާއަށް އޭނާގެ ދެއަތް ވެސް ހަރަކާތްކުރެވެން ފެށުނެވެ. ލޮލުގައިވާ ފޮތިގަނޑު ނިކަން އަވަހަށް ދަމައިގަތުމާއެކު އޭނާގެ ހިތް ވެސް އުދުއްސައިގަންނަން އުޅުނު ކަހަލައެވެ. ޒަލަފްގެ ގައިގާ އޮޅުލައިގަނެ ބާރަށް ރޯން ޔަލާ ބޭނުންވިއެވެ. އެހެންނަމަވެސް ކުއްލިއަކަށް އޭނާގެ ހަށިގަނޑު ފުންނިންޖެއްގެ ތެރެއަށް ގެބިގެން ދިޔަ ކަހަލައެވެ. އޮވެވުނީ ހޭލައެވެ. ދެ ލޯ ހުޅުވައިގެންނެވެ. އެތަނުގައި ވާ ހުރިހާ ކަމެއް އެނގެއެވެ. ތިބި އެންމެން ފެނެއެވެ. ހަމައެކަނި ނުކުރެވުނު ކަމަކީ އަތެއްފަޔެއް ހަލުވާލުމެވެ. އެހިނދު ނުހަނު ގާތުގައި ފެންނަން ހުރި ޒަލަފްއަށް ބަލަން އޮތުން ނޫން ކަމެއް ޔަލާއަކަށް ނުކުރެވުނެވެ. ދޫ ހަރަކާތްކުރިޔަސް ބަހެއް ނުބުނެވެއެވެ. އެއްވެސް ހިފެހެއްޓުމެއްނެތި ޔަލާއަށް ރޮވިއްޖެއެވެ. މުޅި ހަށިގަނޑުގެ އެތަން މިތަނުގައި ރިހެމުންދިޔައިރު ވެސް ޒަލަފް ފެންނަން ހުރުމުން އެ ވޭންތައް ކުޑަވެއްޖެއެވެ. ޒަލަފް ވެސް ބަހެއްނުބުނެއެވެ. ހިމޭންވެފައި ޔަލާއަށް ބަލަން ހުރީއެވެ. ޒަލަފްއަށް އައިސްފައިވާ ބަދަލު ޔަލާއަށް ފާހަގަކުރެވުނެވެ. އޭނާ މިހާރު ހުރީ ކަޅުކުލައިގެ ބޮޑު ހިޔަންޏެއް ފަދައަކުންނޫނެވެ. ޔަލާއަށް އެންމެ ފުރަތަމަ ފެނުނު ދުވަހު ވެސް ހުރި ސިފައިގައެވެ. އިންސާނެއްގެ ސިފައިގައެވެ. ރަތްކުލައިގެ ކަޅި ޔަލާއަށް ހުއްޓާލައިގެން ހުރިއިރު ޒަލަފްގެ ދެ ލޯ ވެސް ފެންކަޅިވާހެން ޔަލާއަށް ހީވެއެވެ. އެހެންނަމަވެސް އޭނާ ނުރޮއެވެ. ނޫނީ ރޯން ބޭނުންނުވަނީއެވެ. އަޅާފައި ހުރީ އާންމުކޮށް ޒަލަފް ފެންނަ ފަދަ ހެދުމެއްނޫނެވެ. އޭނާއާއެކު އައިސް ހުރި މީހާއަށް ޔަލާގެ ސަމާލުކަން ހުއްޓުނީ ދެނެވެ. އޭނާއާއި ޒަލަފް ތިބީ އެއްކަހަލަ ހެދުމެއްގައެވެ.\n"އެ މީހުން އެބަ އާދޭ..." ޒަލަފްގެ ގާތުގައި ހުރި މީހާ އޭނާއަށް ބަލާލަމުން ބުނެލި އަޑު ޔަލާއަށް އިވުނެވެ. އެއާއެކު ސުވާލު އުފެދުނެވެ. ކޮންބައެއް އަންނަނީ ހެއްޔެވެ؟ ޒަލަފްއާއެކު ހުރީ ކާކު ހެއްޔެވެ؟ އޭނާއާ އޮތް ގުޅުމަކީ ކޮބާބާއެވެ؟ ޒަލަފްގެ ސޫރައަށް ބަދަލު ނަޔަސް އޭނާގެ ޠަބީޢަތް މުޅީން ބަދަލުވެފައި ވާ ކަހަލައެވެ.\n"ޔަލާ... ދެ ލޯ މަރާލާ... ކޮންމެކަމެއް ވިޔަސް ދެ ލޯ ނުހުޅުވާތި... ދެން ނުކެރޭނެ ގަޔަށް ވަންނާކަށް..." ޒަލަފްގެ ބުނެލި ލަފުޒުތައް އިވިގެން ދިޔައީ ޔަލާގެ ސިކުނޑިއަށެވެ. ނޫނީ ހިތަށެވެ. ޔަޤީނުން ވެސް ޒަލަފްގެ ދޫ ހަރަކާތްކޮށް އަނގައިން ބުނިތަނެއް ނުފެނެއެވެ.\nއަބްދުއްރަޢޫފަށް ތައްޔާރުވުމަށް އިމްރާނު ހަނާއަޅާލިއެވެ. ޔަލާގެ އެއްފަރާތުގައި ޒަލަފްއާއި އިމްރާނު ހުރިއިރު އަނެއްފަރާތުގައި އަބްދުއްރަޢޫފު ހުއްޓެވެ. ކޮޓަރީގެ ދޮރުކައިރީ ޒާލިފާއި ރީހާންގެ މެދުގައި ޞާބިރާ ހުއްޓެވެ. ކަންބޮޑުވެފައެވެ. އޭނާއަށް ފެންނަނީ ހަމައެކަނި އަބްދުއްރަޢޫފު ކުރާ މަސައްކަތެވެ. ދެން އެކޮޓަރީގައި ވަނީ ކީއްކަމެއް އެތަނުން އެކަކަށް ވެސް ނޭނގެއެވެ.\n"ޒާލިފު... އަހަރުމެންގެ އެހީއެއް ޒާލިފުގެ ބައްޕައަށް ބޭނުމެއްނުވާނެތަ.... މިހާ ދުވަސްވީއިރު އަހަރުމެން ތިން މީހުންނަށް ވެސް ޔަލާ ހިފަހައްޓާނުލެވުނު... އެކަމަކު މިހާރު ޔަލާ ހީވަނީ މުޅީން ހަމަޖެހިފައި އޮތްހެން..."\n"އަހަންނަށް ވެސް މިތަނުގައި މިވަނީ ކިހިނެއްކަމެއް ނޭނގޭ... ބައްޕަ ފިޔަވައި އެކަން އެނގޭނެ މީހަކު ނުހުންނާނެކަން ޔަޤީން... ބައްޕައަށް އިތުބާރުކުރޭ..." ޒާލިފު ބުނެލިއެވެ. ނަމަވެސް އޭނާއަށް ޒަލަފްގެ އިހުސާސް ކުރެވޭހެން ހީވިއެވެ. އެއާއެކު ހިތާ ހިތުން ޔަލާ ސަލާމަތްކޮށްގެން ގެންދިއުމަށް ޒަލަފްގެ ގާތުން ޒާލިފަށް އެދެވުނެވެ.\nއަލިފާންކަނިތަކެއް ބުރައިގެން ދިޔަތަން ޞާބިރާއާއި ޒާލިފުގެ އިތުރުން ރީހާންއަށް ވެސް ފެނުނެވެ. އެހެންވިޔަސް އެމީހުންނަށް ނުފެންނަނީ އެވަގުތު އެކޮޓަރިތެރެއަށް ހާޟިރުވެ ތިބި ރަޚަބްއާއި ޒަރަސްގެ އިތުރުން ހަމައިންނައްޓާފައި ހުރި މެލްފަސްއެވެ. އަދި އެމީހުންގެ ފަހަތުގައި ތިބި ދެޔޯތަކެއްފަދަ ވަރުގަދަ ބޮޑު ސިފަހުތުރު ހަތަރު މަޚުލޫޤެވެ. ހީވަނީ ދެންމެދެންމެ އެއްބަޔަކު އަނެއްބަޔަކާ އަރައިގަނެދާނެހެނެވެ.\n"މީ ކަލެއާ ބެހޭ ވެސް ކަމެއްނޫނެއްނު..." ރުޅިއައިސްފައި ހުރި މެލްފަސް މުޚާޠިބު ކުރީ އިމްރާނާއެވެ.\n"މި އިންސާނާއަށް ކަލޭ ތި ދިމާކުރަނީ އޭނާ ކަލޭމެންނަށް ކީއްކޮށްގެން..." ހަރުކަށި ރާގެއްގައި މެލްފަސް ބުނެލިއެވެ.\n"އެ ނިކަމެތި އިންސާނަށް އެ ހުރިހާކަމެއް ކުރާން މަޖުބޫރުކުރި މީހަކީ ކަލޭގެ ކައިރީގައި ތިހިރަ ޒަލަފް... ކަލޭ އަހަރުމެންނަށް ބިރުދައްކާނަމޭ ހިތާތަ އައިސް ތިހުރީ... އަހަރެން ހީކުރީ މި އިންސާނާ ދޫކޮށްލާފައި ކަލޭ ފިލަން ދުވިއްޔޭ... މީނާއަށް އެހީވާން ކޮންމެގެން އަންނާނީ މިއަދަކު ނޫނެއްނު... މިއޮއް ހުރިހާ ދުވަހު ޒަލަފް ކަލޭ އުޅުނީ ކޮންތާކު؟"\n"ޒަލަފްއެއް ނޫން އެ އިންސާނާއަށް އަނިޔާކުރަނީ... އޭނާ އަމުރެއް ނުކުރޭ އެ އިންސާނާގެ މައްޗަށް އަނިޔާވެރިވާކަށް..." މިފަހަރު ވެސް ވާހަކަދެއްކީ އިމްރާނެވެ. ހިމޭންކަމާއި އާދަޔާ ޚިލާފު މަޑުމައިތިރިކަމާއެކު ޒަލަފް އޭނާގެ ބައްޕަ ފަރާތު ޢާއިލާގެ މީހުންނަށް ބަލަން ހުއްޓެވެ. މިއަދު އެ މޫނުމަތިން ފެންނަނީ މުޅީން ތަފާތު ކުލަވަރެކެވެ. ޒަލަފްއާ މެދު އަބްދުއްރަޢޫފު ވެސް ހުރީ ހައިރާންވެފައެވެ.\n"ޒަލަފްގެ ދޫބުރިވީތަ... ނޫނީ ވާވީތަ... ކަލޭގެ ބަދަލުގައި އެހެންމީހުންލައްވާ ތި ވާހަކަދައްކުވަނީ... އެވެސް އަހަރުމެންގެ ނަސްލުން ބޭރުން..."\n"ބެހެމަތްގެ ޢަމަލުތައް ހައްދުފަހަނައަޅައި ދިޔައީ... އޭނާ އެފަދައިން ނިމިގެން ދިއުން އެއީ ﷲގެ މިންވަރުފުޅު... މެލްފަސް... ކަލޭ ވެސް އެފަދަ ނިމުމެއް ބޭނުންވަނީތަ؟ ތިހިރަ ބޮލުގައި ވިސްނާނޭ ސިކުނޑިއަށް ވޭ... އޭގެ ބޭނުންހިފައި ކަންތައް ހިނގާ ގޮތާމެދު ވިސްނާ ފިކުރު ހިންގަބަލަ... އެއްވެސް ކަމެއްގައި މި އިންސާނާގެ ކުށެއްނެތް... އޭނާއާށް އަނިޔާ ދިނުމުގެ ބޭނުމެއްނެތް... ކަލޭމެން ކަލޭމެންގެ ދުނިޔެއަށް އެނބުރިދޭ... އަހަރުމެން އަހަރުމެން އައި ދުނިޔެއަށް އެނބުރި ދާނަން... މި އިންސާނާ އޭނާގެ މިނިވަންކަމާއެކު އުޅޭން ދޫކޮށްލާ..." ޒަލަފްގެ އަޑު އިވިފައި ރަޚަބްއަށް ފިނިނޭވާއެއް ދޫކޮށްލެވުނެވެ. ހަނދާން ކުރާން ބޭނުންނުވި ނަމަވެސް ސިކުނޑީގެ ކޮންމެވެސް ހިސާބަކުން ފުރޭނިގެން އައިސް ދެ ލޮލަށް ސިފަވެގެން ދިޔައީ އަރީޝާއަށްޓަކައި އޭނާގެ ހައްޤުގައި ފައިތިލަ ސާބިތުކޮށްލައިގެން ހުރި ދުވަހެވެ. އެ ވަގުތުކޮޅެވެ. ނަމަވެސް އެ ދުވަހުގެ އެ ހާލަތާ މިއަދު ފެންނަ މަންޒަރާ މުޅީން ތަފާތެވެ.\n"އެ އިންސާނާ ސަލާމަތްކުރާން ބޭނުންނަމަ ކަލޭ ޖެހޭނީ އަހަރުމެންގެ ތެރެއަށް އަންނަން... ނޫނީ ބެހެމަތުގެ ފުރާނައިގެ ކައްފާރާއެއްގެ ގޮތުގައި ކަލޭގެ ފުރާނަ އަހަރެން ބޭނުންވަނީ... އޭރުން އެ އިންސާނާ މިނިވަންކުރާނީ... އެހެންނޫނީ ދުވަހަކު އޭނާއާ ދިމާކުރުން ހުއްޓާއެއްނުލާނަން... އޭނާގެ ފުރާނަ ނޫނީ ކަލޭގެ ފުރާނަ..." މެލްފަސް ބުނެލިއެވެ. އެއާއެކު ޔަލާގެ ކަރަށް ބާރުކުރާން މެލްފަސް ފެށިއެވެ. އެހިނދު ޒަލަފްގެ ތުންފަތުން ފައުޅުވެގެން ދިޔައީ ލުއި ހިނިތުންވުމެކެވެ. އޭނާ ޔަލާގެ ނިތްކުރީގައި ބުޑުވައިއިނގިއްޔާއި ޝަހާދަތް އިނގިލީގެ އެހީގައި ފުއްޓަތްކެއް ޖަހާލިއެވެ. އެއާއެކު ދުރުގައި ހުރި މެލްފަސްއަށް އެނގުންވެގެންދިޔައެވެ.\n"ޒަލަފް! އަހަރުމެންނަށް ވެސް އެނގޭ ބާރުގެ ބޭނުންކުރާނޭގޮތް..." ކުއްލިއަކަށް ޒަރަށް ވާހަކަދެއްކިއެވެ.\n"ކަލޭމެންނަށް ބާރު ދިނީ އަހަންނަށް ވެސް ބާރުދިން ފަރާތުން... ކަލޭމެންގެ ކޮންމެ ކަމަކީ ސިހުރެއް... ﷲގެ ވާގިފުޅާއެކު އަހަރެން ކަލޭމެންގެ ކޮންމެ ސިހުރެއް ބާތިލުކުރާނަން... ޖަހާ ކޮންމެ ގޮށެއް މޮހޭނަން... ފުމޭ އަނގަތައް ވާކޮށް ބަންދުކުރާނަން... ބާރުގަދައީ ކާކުކަން އޭރުން އެނގޭނެ... އެހެންނަމަވެސް އަހަރެން މިހިރީ ކަލޭމެންގެ ފުރާނަ ބޭނުންވެގެން އައިހެއްނޫން... ކަލޭމެން ސަލާމަތްވާން ފުރުޞަތު ދޭން އަހަރެން ބޭނުން..."\n"ކަލޭ ހާދަ އަނގަގަދަވެއްޖެއޭ... މިހާރު ވެސް އަހަންނާ ކުރިމަތިލާބަލަ... އެ ދުވަހު ކަލޭގެ ނަސީބު އެއީ އަހަންނާ ކުރިމަތިލަނިކޮށް ކަލޭ އެ ފަސްގަނޑުން ގެންދިއުން... މިހާރު އަހަންނަށް އެނގޭ މިހިރަ މީހާކަން ކަލޭ ގެންދިޔައީ... މިހާރު ވެސް ހިނގާ އެތަނަށް... ކަލޭ އަހަރެންގެ ބެހެމަތް މަރާލި ފަސްގަނޑަށް..." މެލްފަސްއަށް މަޑުން ހުރެވެނީއެއްނޫނެވެ. އެހެންނަމަވެސް ޒަލަފް ފެންނަނީ ވަރަށް ވެސް ޔަޤީންކަމާއި ސާބިތުކަންމަތީ ހުރި ތަނެވެ.\nދެ ލޯ މަރާލުމާއެކު ލޯ ހުޅުވާލުމުގެ ބާރެއް ޔަލާއަށް ލިބިފައެއްނުވެއެވެ. ހީވަނީ ފުންމިން ނޭނގޭ ފެންގަނޑެއްގެ ތެރެއަށް ނަފްސު ޣަރަޤުވަމުން ދާހެނެވެ. އެހެންނަމަވެސް ނޭވާ ހާހެއްނުވެއެވެ. އަތްފައި ފިނިވެފައި ވެއެވެ. ހިތުގެ ހިނގުން އަވަސްވެފައި ވެއެވެ. ލޮލަށް ތަނެއް ނުފެނުނު ކަމުގައި ވިޔަސް އަމާންކަމުގެ ވެށްޓެއްގައި އޮވޭވޭ ފަދައެވެ. އެފަދަ ހަމަޖެހުމެއް އޭނާގެ ނަފްސަށް ނުލިބޭތާ ޤަރުނެއްވެފައިވާ ކަހަލައެވެ. އެހެންނަމަވެސް އެ ފުން ނިދިން ހޭލެވޭއިރު ޒަލަފްގެ އުނގުތެރޭ ވުމަށް ޔަލާއަށް އެދެވުނެވެ. (ނުނިމޭ)\nފާތުމަތު ނީނާ (ލާރާ) ވާހަކަ ލިޔުންތެރިއެއްގެ ލާރާ އަކީ މިހާރު ވަރަށް ބޮޑު މަޝްހޫރު ކަމެއް ހޯދާފައިވާ ލިޔުންތެރިއެކެވެ. ކްރައުޑް ބޭސްޑް ނޫސް، މުރާސިލުގެ ތެރެއިން އުފެދިގެން އައި މި ލިޔުންތެރިޔާހެ ވާހަކަތަކުން ވީނިއުސް މުއްސަނދިކޮށްދެ އެވެ.


Emme "haradhu bodu" ministry ge hageegee adhadhu\nފޮރިން މިނިސްޓަރު ޝާހިދު --\nމިއަހަރަށް ދައުލަތުގެ ބަޖެޓުން ފޮރިން މިނިސްޓްރީއަށް ކަނޑައަޅާފައިވާ ބަޖެޓުން އަހަރުގެ ފުރަތަމަ ތިން ހަފްތާގެ ތެރޭގައި 50 މިލިއަނަށް ވުރެ ގިނަ ރުފިޔާ "ހުސްކޮށްލާފައިވާ" ކަމުގެ އަޑުތައް ގަދަވެ، ހާއްސަކޮށް މިނިސްޓަރު އަބްދުﷲ ޝާހިދަށް ފާޑުކިޔުންތައް އަމާޒުވި އެވެ.\nއެގޮތަށް ބަލާފައިވަނީ ފިނޭންސް މިނިސްޓްރީއިން ކޮންމެ ހަފްތާއަކު އާންމު ކުރާ މާލީ ހިސާބުތަކުންނެވެ. އެގޮތުން، މިއަހަރުގެ ޖެނުއަރީ 1 އިން ފެށިގެން 23 ގެ ނިޔަލަށް ފޮރިން މިނިސްޓްރީއިން 51.1 މިލިއަން ރުފިޔާ ހަރަދުކޮށްފައިވާކަން އެ ހިސާބުތަކުން ދައްކަ އެވެ.\nނަމަވެސް، އެ ހިސާބުތަކުގެ ތަފްސީލަށް ބަލައިލުމުން، އެގައިވާ އަދަދުތަކުން ހަގީގަތް އޮޅޭކަން ހާމަވެ އެވެ. އެ ހަރަދުތަކުގެ ތަފްސީލަށް ބަލައިލާއިރު، ފޮރިން މިނިސްޓްރީން ކުރިކަމަށް ހިސާބުތަކުން ފެންނަ ހަރަދުގެ ބޮޑު ބަޔަކީ އެ މިނިސްޓްރީގެ ދަށުން ބޭރުގެ އެކި ގައުމުތަކުގައި ގާއިމުކޮށްފައިވާ މިޝަންތަކަށް ފޮނުވާފައިވާ ފައިސާ އެވެ.\nއެގޮތުން، މިދިޔަ ޖެނުއަރީ މަހުގެ ތެރޭގައި ތަފާތު 16 މިޝަނަކަށް ގާތްގަނޑަކަށް 52 މިލިއަން ރުފިޔާ ވަނީ ފޮނުވައިފަ އެވެ. އެ އަދަދަކީ ވެސް އެ މިޝަންތަކުގެ ފުރަތަމަ ކުއާޓަރުގެ ފައިސާކަމަށް މައުލޫމާތު ލިބިފައިވެ އެވެ. އޭގެ މާނައަކީ ޖެނުއަރީ މަހުން ފެށިގެން މާޗް މަހާ ހަމައަށް އެ މިޝަންތަކުގެ ޖުމްލަ ހަރަދަށްވާ ފައިސާ، މުޅި މިނިސްޓްރީއަށް ދީފައިވާ ބަޖެޓުން އުނިވެފައިވާ ކަމެވެ. އޭގެ ތެރޭގައި ދުނިޔޭގެ އެކި ހިސާބުތަކުގައި ހުރި މިޝަންތަކުގެ މުވައްޒަފުންނާއި ހިންގުމުގެ ހުރިހާ ހަރަދު ހިމެނެ އެވެ.\nއެ ތަފްސީލަށް އިތުރަށް ބަލައިލާއިރު، ސީދާ މިނިސްޓްރީން ހަރަދުކޮށްފައިވަނީ ގާތްގަނޑަކަށް 11 މިލިއަނެއްހާ ރުފިޔާ އެވެ. އޭގެ ތެރޭގައި މެންބަރު ގައުމުތަކުން ދޭންޖެހޭ ޗަންދާގެ ގޮތުގައި ބައިނަލްއަގުވާމީ ބައެއް ޖަމިއްޔާތަކަށް ރާއްޖޭން ދައްކަންޖެހުނު ހަތަރު މިލިއަނަށް ވުރެ ގިނަ ރުފިޔާ ދައްކާފައިވަނީވެސް ޖެނުއަރީ މަހު މިނިސްޓްރީގެ ބަޖެޓުގެ ތެރެއިންނެވެ. ދެން ފާހަގަކޮށްލެވޭ އެންމެ ބޮޑު ހަރަދެއްކޮށްފައިވަނީ ފޮރިން މިނިސްޓްރީގެ ހުރި އިމާރާތް މަރާމާތުކުރާތީ، މިހާރު އެ މިނިސްޓްރީ ވަގުތީ ގޮތުން ހިންގާ އެމްޓީސީސީގެ އިމާރާތަށް ދައްކާފައިވާ މަހު ކުއްޔެވެ.\nދައުލަތުގެ ހަރަދުގައި އެކި ގައުމުތަކަށް ދަތުރުތައް ކުރައްވައި، ހާރިޖީ ވަޒީރު "ވާލްޑް ޓުއާ"އެއްގައި އުޅުއްވާ ކަމުގެ ތުހުމަތު އަމާޒުވާއިރު، މިއަހަރު ފެށުނު ފަހުން ދަތުރުތަކަށް ހަރަދުވެފައިވަނީ ގާތްގަނޑަކަށް 400،000 ރުފިޔާ އެވެ. އޭގެ އިތުރުން، ވީއައިޕީގެ ހިދުމަތަށް 800،000 އެއްހާ ރުފިޔާ ހަރަދުވެފައިވާކަމަށް ހިސާބުތަކުން ދައްކާއިރު، އޭގެ ތެރޭގައި ރާއްޖެއަށް ޒިޔާރަތްކުރައްވާ ބޭރުގެ އެކި ބޭފުޅުންނަށް އަދާކުރާ މެހެމާންދާރީވެސް ހިމެނެ އެވެ.\nދައުލަތުގެ ބަޖެޓް ފޮރިން މިނިސްޓްރީ އަބްދުﷲ ޝާހިދު\n"ރާއްޖެ ތަރައްގީކުރަން ދަރަނި އިތުރެއް ނުކުރާނެ"


Hamalaa Ge Adeegai Thibi Bayaku Nuhoadhihjje Nama, Aamu Kamakah Vaane: Azim - Vaguthu\nހަމަލާގެ އަޑީގައި ތިބި ބަޔަކު ނުހޯދިއްޖެ ނަމަ، އާންމު ކަމަކަށް ވާނެ: އާޒިމް\nރައްޔިތުން މަޖިލީހުގެ ރައީސް މުހައްމަދު ނަޝީދުގެ ހަށިކޮޅަށް އަމާޒުކޮށް ދިން ނިރުބަވެރި ހަމަލާގެ އަޑީގައިވާ ބަޔަކު ނުހޯދިއްޖެ ނަމަ، އެފަދަ ހަމަލާތައް ސިޔާސީ ފަރާތްތަކަށް ދިނުން އާންމު ކަމަކަށް ވެގެން ހިނގާދާނެ ކަމަށް ރައްޔިތުންގެ މަޖިލިހުގެ މެޖޯރިޓީ ލީޑަރު އަލީ އާޒިމް ވިދާޅުވެއްޖެއެވެ.\nމަޖިލިހުގެ މިއަދުގެ ޖަލްސާގައި އާޒިމް ވިދާޅުވީ ރާއްޖޭގައި ދެމުން އަންނަ ނިރުބަވެރި ހަމަލާތަކުގެ އަޑީގައި ތިބި ބަޔަކު ހޯދަން ޖެހޭ ކަމަށެވެ. އެގޮތުން އެފަރާތްތަކަަށް ފައިސާ ހަރަދު ކުރާ ބަޔަކާއި، އެފަދަ ހަމަލާތައް ރާވާ ފަރާތްތަކުގެ އިތުރުން އެފަދަ ވިސްނުން ދޭމީހުން ހޯދަން ޖެހޭ ކަން ފާހަގަކުރެއްވިއެވެ.\nއާޒިމް ވިދާޅުވި ގޮތުގައި ރައީސް ނަޝީދަށްް ދިން ހަމަލާގެ ފަހަތުގައި އަމަލީ ގޮތުން ބައިވެރިވި ތިން މީހުން ހައްޔަރުކޮށްގެން މި މައްސަލަ ނިމުމަކަށް ނާންނާނެއެވެ.\nމި މައްސަލާގެ އެންމެ ފުނަށް ވާސިލް ވެވޭނީ އެންމެން ގުޅިިގެން މަސައްކަތް ކޮށްގެން ކަމަށް އާޒިމް ވިދާޅުވިއެވެ. އަދި މިފަދަ ހަމަލާތަކުގެ މޭސްތިރިން ނުހޯދިއްޖެ ނަމަ ސިޔާސީ އެކި ފަރާތްތަކަށް އަނިޔާ ލިބުން އާންމު ކަމަކަށް ވެގެން ދާނެ ކަމުގެ ބިރުވެރިކަން އިންތިހާއަށް އޮތްކަމުގައި ވިދާޅުވިއެވެ.\n"މިއަދު ފަހަރެއްގައި ރައީސް ނަޝީދު، މާދަމާ ކަމަނާ (ރިޔާސަތުގައި އިންނެވި މަޖިލީހުގެ ނައިބު ރައީސް އީވާ)، އަނެއް ދުވަހަކު ކޮންމެވެސް ވަޒީރެއް، ޖެހިގެން އަންނަ ދުވަހު މިތަނުން ކޮންމެވެސް މެމްބަރެއް. މީ ހުއްޓުމެއް ނެތް ކަމެއް. މިކަންކަން ހުއްޓުވަން ވަނީނަމަ މީގެ ފަހަތުގައި ފޮރުވިފައި ތިބި ބަޔަކު ހޯދަން އެބަ ޖެހޭ" އާޒިމް ވިދާޅުވިއެވެ.\nރައީސް ނަޝީދަށް ހަމަލާދީފައިވަނީ މި މަހުގެ ހަ ވަނަ ދުވަހު އެމަނިކުފާނުގެ ގެކޮޅު ކަމަށްވާ ގ. ކެނެރީގެއިން ނިކުމެވަޑައިގެން މަޖީދީ މަގުގައި އޮތް އެމަނިކުފާނުގެ ކާރުކޮޅަށް އަރާވަޑައިގަތުމަށް ހިންގަވާފައި ވަޑައިގަންނަވަނިކޮށް އެސަރަހައްދުގައި ޕާކުކޮށްފައި ހުރި ސައިކަލެއްގެ މަޑި ދަށުން ބޮމެއް ގޮއްވާލައިގެންނެވެ.\nމި ހަމަލާގައި އެމަނިކުފާނަށް ލިބުނު ޒަހަމްތަކަށް މިހާރު ގެންދަވަނީ ޖަރުމަނުގައި ފަރުވާ ހޯދަވަމުންނެވެ.\nމި ހަމަލައާ ގުޅިގެން ތިން މީހަކު ހައްޔަރު ކުރި އިރު އެ އެންމެންނަކީ ވެސް ހަރުކަށި ފިކުރަށް ތަބާވާ ބައެއްކަން މިހާތަނަށް ރަސްމީ އިދާރާތަކުން އާއްމުކުރި މައުލޫމާތުތަކުން އެނގެއެވެ.\nމިއީ ރާއްޖޭގައި ރައީސަކަށް އަމާޒުކޮށް ޓެރަރިސްޓް ހަމަލާއެއް ދިން ފުރަތަމަ ފަހަރެއް ނޫނެވެ. ކުރީގެ ރައީސް އަބްދުﷲ ޔާމީންގެ ވެރިކަމުގައި ސެޕްޓެމްބަރު، 2015 ގައި ރިޔާސީ ލޯންޗްކޮޅުގައި އެއްޗެއް ގޮއްވާލާ އެމަނިކުފާނު އަވަހާރަކޮށްލުމަށްވެސް ނިރުބަވެރި ހަމަލާއެއް ދީފައިވެއެވެ. އަދި ރައްޔިތުން މަޖިލީހުގެ އުންގޫފާރު ދާއިރާގެ ކުރީގެ މެމްބަރު ޑރ. އަފްރާޝީމް ޢަލީއާއި، ބްލޮގަރ ޔާމީން ރަޝީދުވެސް އަނިޔާވެރި ގޮތަކަށް މަރާލާފައިވެސް ވެއެވެ.\nމިފަދަ އެތައް މަރެއްގެ އެންމެ ފުނަށް ވާސިލްވެ، އެފަރާތްތަކަށް އިންސާފް ހޯދާދިނުމުގެ ނަމުގައި ރައީސް އިބްރާހިމް މުހައްމަދު ސޯލިހް ވަނީ މަރުތަކާއި ބެހޭ ކޮމިޝަނެއް އުފައްދަވާފައިވެއެވެ.\nކުއްލި ނުރައްކާ އިއުލާން ކުރަން ނަޝީދުގެ ފެކްޝަނުން ފާސްކޮށްފި\nމެއި 17, 2021 13:37\nވައްކަން ކުރާ މީހުންނާއި މެދު ފިޔަވަޅު ނޭޅޭނަމަ އާންމު ކަމަކަށް ވާނެ.\nނިކަމެތި ރައްޔިތު މީހާ\nމެއި 17, 2021 13:50\nމީހުންގެ އަދުން ދިޔާ ފައިސާ ގެނެސްގެން ނަހަމަ މުއްސަދިކަން ހޯދާމީހުންނަށް ނުހުއްޓުވޭނަމަ އާއްމުކަމަކަށް ވާނެ.\nމެއި 17, 2021 14:14\nރީތި ސްރު ހީ އަޅާސޮރެއްމީ. މިއަދުދައްކާ ވާ ހަކަ މާދަމާ ހަަނދާންނު ހުންނާނެ. އަބަދު ރީލޯޑުގަ ވަގުން ނުކުމެ ވަގުންނެއް ނުކުމެ ވަގުންނެއް ނު ހިފެ ހެއްޓޭނެ. ދިޔާތަކެތި އުފުލާދޭ މީ ހެއްތީ މި ހާރު މީ ހުން ގަބޫލެއްނުކުރޭ ތިޔަގޮވާ ހާ އެއްޗެއް\nމެއި 17, 2021 14:28\nއެމް އެމް ޕީ އާރު ސީ ގެ ވަގުފައިސާ ލިބުން މީހުންހެ ލިސްޓްގައި އޮވެ އަޑު އިވޭ ގޮތުން ގޭގެ މަތީ ބުރީ ޓެރަސް ގެ ވާހަކަ އަށް ފިޔަވަޅު ނޭޅޭތީ މިހާރު މި ޤަަައުމު ބޮއްސުންލާފަ ތިކަހަލަގެ މުނާފިޤް މީހުނާ ހަދައިގެން.\nމެއި 17, 2021 15:40\nހހަމަލާގެ އަޑީގައި އާޒިމް ހުރިތޯ ސުވާލުކޮށްލަބަލަ\nމެއި 17, 2021 16:14\nހިޔާނާތްތެރިނަނާމެދު ހަރުކަށި ފިޔަވަޅު ނޭޅޭނަމަ އާންމުކަމަކަށްވާޏެ ރިބާކާމީހުނާޟެދު ދީނުގަ ވާގޮތަށް ފިޔަވަޅުނޭޅޭނަމަ ޤައުމު ފަސާދަވާނެ މި މުޖުރިމު ލާދީނީ ކަލޭގެ ކޮނ ގޮވެއްޔެއްތަ މި ގޮބަނީ މީނު ދިޔާތަކެތިއަޅަން ދަބަސްގެންދިޔަކަލޭ ކިޔޭ ނުކިޔޭނޭނގޭނެ\nމެއި 17, 2021 16:38\nކޮންމެ ކަމެއްގެ އަޑީގަތިބި ބަޔަކު ހޯދާށޭ ފުރަތަމަބުނާ މީ ހާގެ މައްސަލައިގެ ތަ ހުގީގެއް ހިންގަން ވާނެ އެމީ ހާ އެކަމުން ނުނަށޓާނެ\nމެއި 17, 2021 17:33\nކަލޯމެންނަށް އަމާޒު ވެދާނެތީ އެކަނި ދޯ ތިޔަ ބިރު ގަންނަނީ.\nކޮބާ ރައްޔިތުންނަށް ކަލޭމެންވީ ވައުދު ތައް.\nލަދު ހަޔާތް ކުޑަ...\nމެއި 17, 2021 18:03\nރައީސުންނަށް ހަމަލަ ދިނުމަކީ މިރާއްޖޭގައި ޢާއްމު ކަމެއް. 2008ގައި މައުމޫނަށް ހޯރަފުށީގައި ހަމަލަ ދިން. 2017ގައި ޔާމީނަށް ހަމަލަދިން. 2021ގައި ނަޝީދަށް ހަމަލަދިން. މިފަހަރު ނޫނީ އެމް.ޑީ.ޕީގެ ނަޒަރުގައި ހަމަލައެއް ނުދޭ. ނަޝީދުނ ޫނިއްޔާ ކުޅެނީ ހުސްޑްރާމާޔޯލަ!


Sarukaaru office thah aadheehtha dhuvahu hulhuvaane | Mihaaru\nސަރުކާރުގެ އޮފީސްތައް އާދީއްތަ ދުވަހުން ފެށިގެން ހުޅުވާނެ\nވެލާނާގެ އޮފީސް އިމާރާތް: ސަރުކާރު އޮފީސްތައް އާދީއްތަ ދުވަހު ހުޅުވާނެ\nރައީސް އޮފީހުން ބުނީ، ރައީސް ހަމަޖައްސަވާފައި ވަނީ ކުރިއެކޭ އެއްގޮތަށް ސަރުކާރުގެ ރަސްމީ ގަޑިއަކީ ހެނދުނު 8 ން މެންދުރު ފަހު2އަށް ކަމަށެވެ. އޮފީސްތައް ހުޅުވާ އިރު ކޮވިޑުން ރައްކާތެރި ވުމަށް އަމަލުކުރާނެ ހާއްސަ އުސޫލުތަކެއް ވެސް ވަނީ ކަނޑައަޅައިފަ އެވެ.\nއޮފީސްތައް އަލުން ހުޅުވާއިރު ރައްކާތެރިވާން ކުރަން ޖެހޭ އަށް ކަމެއް ރައީސް އޮފީހުން މިއަދު ކުރި އިއުލާނުގައި ވެއެވެ.\nއޮފީސްތައް ހުޅުވާއިރު އަމަލުކުރަން ޖެހޭ އުސޫލުތައް\n1- ސާފުތާހިރު ކަމާއި ގައިދުރުކުރުމުގައި ހެލްތު ޕްރޮޓެކްޝަން އެޖެންސީގެ ގައިޑްލައިނާ އެއްގޮތަށް އަމަލުކުރުން\n2- ނުރަސްމީ ގަޑީގައި އޮފީހުގައި މަސައްްކަތް ކުރަން ނުޖެހޭ ގޮތަށް ރޭވުން\n3- ޝިފްޓް ޑިއުޓީ އޮންނަ ތަންތަން ފިޔަވަައި އެހެން އޮފީސްތައް މެންދުރުފަހު 2:00 ގެ ފަހުން ހުޅުވާފައި ނުބެހެއްޓުން.\n4- ކޮންމެހެން ކުރަން ޖެހޭ ކަމަކަށް އޮފީހެއް ހުޅުވިޔަސް ހަވީރު 4:00 އަށް ވުރެ ފަހުން ހުޅުވާފަައި ނުބެހެއްޓުން\n5- ކޮވިޑާ ހެދި އޮފީސްތައް ބަންދުކޮށް އޮންލައިންކޮށް ދެމުން އައި ހިދުމަތްތައް އަދިވެސް އެގޮތުގައި ދެމެހެއްޓުމާ އެކު އޮންލައިން ކޮށް ދެވޭނެ އިތުރު ހިދުމަތްތަކެއް ހުރިތޯ ބެލުން.\n6- އޮންލައިންކޮށް ދެވެން އޮންނަ ހިދުމަތްތައް އޮންލައިންކޮށް ދިނުމަކީ އާއްމު އުސޫލުކަަމަށް ހެދުން.\n7- ލިިޔެކިއުންތައް ވީވަރަކުން ޑިޖިޓަލައިޒްކޮަށް، ކަރުދާސް ގެންގުުޅޭ ވަރު މަދުކުރުން.\n8- ކޮވިޑާ އެކު ދައުލަތުުގެ އާމްދަނީ ދަށްވެ، ހަަރަދުކުޑަކުރަން ޖެހިފައިވާތީ އޮފީސްތަކުގެ ހަރަދު ކުޑަކުރުން.\nސަރުކާރުގެ އޮފީސްތައް ފުރަތަމަ ހުޅުވަން ނިންމީ މިމަހުގެ ފުރަތަމަ ދުވަހު އެވެ. އެކަމަކު ފަހުން އެނިންމުން ބަަދަލުކޮށް އިއްޔެއައި މިއަދު ނުހުޅުވަން ފަހުން ނިންމި އެވެ.\nރައީސް އޮފީސް ދިވެހި ސަރުކާރު ރައީސް އިބްރާހިމް މުހައްމަދު ސޯލިހް ސިވިލް ސާވިސް ސިވިލް ސާވަންޓުން ލޮކްޑައުން ސިއްހީ ކުއްލި ނުރައްކަލުގެ ހާލަތު\n14 ކޮމެންޓް, 16 ރިއެކްޝަންސް\nތިހެން ތިބުނީ އޮޅިގެންތަ؟ ބަދަލެއްނުކުރާނަންތަ ؟\nކޮވިޑާހެދި ސަރުކާރުގެ އާމްދަނީ ދައްވީމަ އެބައި ކަވަރ ކުރަން ސަރުކާރު އޮފީސްތައް ހިންގާ އާއްމު މުވަޒަފުންނަށް ޖެއްސުން ނުކޮށް ބޮޑު މުސާރަލިބޭ މަޖިލީހަ އެނޫންވެސް ތަންނަތްނުނ އެބައި ކަވަރ ކޮށްބަލަ. އުފެއްދިހާ ސިޔާސީ މަގާމުތަކުން ވެސް ހަރަދު ކަވަރ ވާނެތަ. އަދިވެސް މަޖިލީހުގަ ކެއުންދީ ޖިމާ ޒުންބާ ކުލާހަ އަޅާބަލަ.\nސަރުކާރު އޮފީސްތައް ނޯމަލްކޮށް ހުޅުވީ ނޫންތޯ؟؟؟ ދެން ކޮން ނިޔު ނޯމަލްއެއް ؟؟؟ ވެލާނާގެ އޮފީސްތައް ލިފްޓްގައި ތިބޭނީ ގައިދުރުކޮށް ކިހިނެއްތޯ؟ ރަސްމީ ގަޑިގައި އޮފީހަށް ދާއިރު އެންމެން އެއްފަހަރާ އޮފީހަށްދާގޮތް އިނގޭނެ... ސަރުކާރުން އަދި 1 ފަހަރު ވިސްނަވާ....\nސަރުކާރުގެ އޮފީސްތަކުގައި ގައި ދުރުކޮށް ތިބޭނީ ކޮންގޮތަކަށް؟ ޚޮޓަރިއެއް ވަރުގެ ތަނެއްގައި ޖެހިގެން އެންމެން މަސައްކަތް ކުރަންޖެހެނީ... ލިޔެކިޔުމާއި ޕްރިންޓަރާއި ފާޚާނާ އަދި ސައިކޮޓަރީގައި ބޭނުންކުރާ ސާމާނު އެންމެން ބޭނުން ކުރަންޖެހޭނެ! ސަރުކާރުން އަދި ގަޑިތަކަށް ބަދަލުގެނެސް މަދު މުވަްޒަފުން ނެރޭގޮތަށް ހެއްދެވިނަމަ، އަދި މާ ބޮޑަށް އަވަސް އަރުވާލައްވައިގެން މިވަރުގެ ގައިންގަޔަޔަށް އަރާ ބަޔަކަށް ފަރުވާ ކުޑަ ކުރީ....\nރޯގާ އިތުރުވެ ދެވަނަ ލޮކްޑައުންއަކަށް ނުދިއުން އެއީ އަޅުގަނޑުމެންވެސް އެދޭގޮތެވެ. އެކަމަކު މިފަދަ ބޮޑެތި ލުއިތައްދެއްވާ އެންމެން އެއްތަނަކަށް ޖަމާވާން ފަށައިފިނަމަ ރޯގާ އިތުރަށްގޯސްވެދިއުން ވަރަށްވެސް ގާތެވެ.\nކޮންމެ އޮފީހެއްގައި ވެސް ފުރަތަމަ ކުރާ ކަމަކީ ކުޑަކުޑަ މީޓިންގ ރޫމެއް ފުރެންދެން ސީނިއަރ ސްޓާފުން ވައްދާގެން( މުޑި ކާއްޓެއް ހެން) ތިބެގެން 10 ޖަހަން ދެކަށް މީޓިންގ ކުރަނީ އެވެ. އެކަމަކު ހުކުރު ކުރަން ކަމަކު ނުދެއެވެ. ކޮން ވައްތަރު މީ؟\nމަނިކުފާނެވެ. ކޮވިޑް 19ގެ2ވަނަ ރާޅެއް ނެގުމަކީ ވަރަށްގާތްކަމެކެވެ. ދިވެހިންގެތެރެއިން ބައެއްމީހުންނަކީ ބުނާގޮތް ނަހަދާ ބައެކެވެ. މިރޯގާކޮންޓްރޯލް ކުރެއްވުމަށް މަނިކުފާނު ތިޔަކުރައްވާ މަސައްކަތާއި، ވެދެއްވާ އެހީއަށް އަޅުގަނޑު ޝުކުރުވެރިވަމެވެ. ނަމަވެސް ދައުލަތުގެއޮފީސްތައް މިހާގިނަ ވަގުތު ހުޅުވައިގެން މަސައްކަތްކުރާކަށް އަދި ރަގަޅެއްނޫނެވެ. ހޯމައިން ބްރާސްފަތިދުވަހަށް ދުވާލަކު4ގަޑިއިރު މިކަމުން އަރައިގަންނަންދެން އެއީ އެންމެ ރަގަޅުވަގުތެވެ.\nދިވާލަކު 18 ގަޑި މަސައްކަތް ކުރިވިސް ދިވެހިން މަސައްކަތެއް ނުނިންމާނެ އެވެ. ވީމާ ކޮންމެހެން ކުރަންޖެހޭ ކަންތަށް ނޫން ކަމެއް ނުހުންނާނެ އެވެ. ވީމާ ދުވާލަކު 4ގަޑި މަސައްކަތް ކުރުމެކޭ 18 ގަޑި މަސައްކަތް ކުވުމެކޭ ތަފާތެއް ނުވާނެއެވެ\nމި އުސޫލާ ފުރަތަމަ ވެސް ޚިލާފުވާ ތަނެއް ކަމުގައި ފެނަކަ ހެޑް އޮފީހާއި އާސަންދަ އޮފީސް ލިސްޓް ކުރެއްވުން އެދެމެވެ.ރާވާގެން މެނޭޖް ކުރަން އެއްގޮތަކަށް ވެސް އެގޭ ބަޔަކު ތިބި ތަނެއް ނޫނެވެ.\nމީހުންގެ އަދަށް ނުކަތާވަރަށް މަސައްކަތް ވައްދާ ދެތަން ވީމަ ވާނީ އެހެން. އާސަންދަ އަކީ ސަރވިސް ޕްރޮވައިޑަރ ތަކުން ޑެޑް ލައިންއަށްވުރެ ފަހުން އިންވޮއިސް ގެނަޔަސް ވަރިހަމަ ކޮށްލާފަ ހޭ ވެސް ނާހާ ނަގާ ބައެއް. ހުރިހާ އުންދަގުލެއް 8000 ރުފިޔާ ލިބޭ މުވަޒަފުންނަށް. ގަވަމަންޓް ސަރވިސް ޕްރޮވައިޑަރސް ތައް ހެޔޮ އަހަރު ދުވަހުގެ ބިލް ޑިސްމބަރު 31 ގަ ގެނަޔަސް. އިސްކޮށް ތިބޭމީހުން އެއްޗެކޭ ނުބުނާނެ. ޢެތާ ތިބޭ ދެތިން މީހުން ހަނާ ވާނި.\nމީވަރަށްވެސް ދެރަ ނިންމުމެއް! މިހާލަތުގައި ޚާއްސަކޮށް މާލެއިން ކޮވިޑް 19 ކޮންޓްރޯލް ނުވެ އޮއްވާ ގިނަވަގުތު ބޭރުގައި ނުވަތަ އޮފީސްތަކުގައި ހޭދަކުރަން ޖެހުމުން އިތުރަށް މިބަލި ކޮންޓްރޯލްނުވާ ހާލަތަށް ފެތުރި ދިއުމަކީ ވަރަށްގާތް ކަމެކެވެ. އޭރުން މީގެކުރިން ދައުލަތުން ކުރި ހުރިހާ މަސައްކަތަކާއި ހޭދައެއްވާނީ ބޭކާރު އެއްޗަކަށެވެ. ރަގަޅީ މިހާލަތުގައި ބޭރުގައިއުޅޭ ވަގުތު ވީހާވެސް މަދުކުރެވި އޮފީހުގައި މަސައްކަތްކުރާ ގަޑިވެސް މަދުކުރުމެވެ.


SunOnline: School thah hulhuvamun dhaa thayyaaree thah minister ballavaalavvaifi\nސްކޫލުތައް ހުޅުވުމަށް ވަމުންދާ ތައްޔާރީތައް މިނިސްޓަރު ބައްލަވާލައްވައިފި\nމިނިސްޓްރީގެ ޓީމު ސްކޫލުތަކަށް ޒިޔާރަތް ކުުރުން ---\nއާ އާންމު ހާލަތުގައި ސްކޫލުތައް ހުޅުވުމަށް ވަމުންދާ ތައްޔާރީތައް އެޑިއުކޭޝަން މިނިސްޓަރު ޑރ. އާއިޝަތު އަލީ ބައްލަވާލައްވައިފިއެވެ.\nމިނިސްޓްރީ އިން ބުނީ މިނިސްޓަރާއެކު އެމިނިސްޓްރީގެ ޓީމެއް މިއަދު މާލެ ސަރަހައްދުގެ ސްކޫލްތަކަށް ޒިޔާރަތްކޮށްފައިވާ ކަމަށެވެ. މިނިސްޓްރީގެ ޓީމުން ޒިޔާރަތްކުރި ސްކޫލްތަކަކީ މަޖީދިއްޔާ ސްކޫލް، ދަރުމަވަންތަ ސްކޫލް، ސެންޓަރ ފޯ ހަޔާ ސެކަންޑަރީ އެޑިޔުކޭޝަން، އިސްކަންދަރު ސްކޫލް، އަމީނިއްޔާ ސްކޫލް، ޖަމާލުއްދީން ސްކޫލް، ތާޖުއްދީން ސްކޫލް، ހިރިޔާ ސްކޫލް، އިމާދުއްދީން ސްކޫލް، ކަލާފާނު ސްކޫލް، ހުރަވީ ސްކޫލް، ރެހެންދި ސްކޫލް އަދި ޣާޒީ ސްކޫލެވެ.\nސްކޫލްތައް އަލުން ހުޅުވާލަން ނިންމާފައިވާ އިރު ސްކޫލް މާހައުލަކީ ދަރިވަރުންނާއި މުދައްރިސުންނަށް ރައްކާތެރި މާހައުލަކަށް ހެދުމަށް ހޯދަން ޖެހޭ ތަކެތި މިނިސްޓްރީއިން ސްކޫލްތަކަށް ފޮނުވަމުންދާކަމަށް މިނިސްޓްރީ އިން ބުންޏެވެ.\nއަދި މިތަކެތި ގިނަ ސްކޫލްތަކަށް މިހާރުވާނީ ލިބިފައި ކަމަށާއި ސްކޫލްތަކުގައި ގާއިމުކުރަން ޖެހޭ ހޭންޑްވޮޝިން ސްޓޭޝަންތައް މިހާރު ހަދަމުންދާއިރު ސްކޫލްތައް ހުޅުވެންވާއިރު ހުރިހާ ސްކޫލެއްގައި މި ސްޓޭޝަންތައް ގާއިމުކޮށް ނިމޭނެ ކަމަށްވެސް މިނިސްޓްރީ އިން ބުންޏެވެ.\nސްކޫލް މާހައުލުގައި ޖިސްމާނީ ގައިދުރުކުރެވޭނެ އިންތިޒާމު ހަމަޖެއްސުމަށްޓަކައި ސްކޫލަށް ވަދެ ނިކުންނަ ގޭޓްތައް ކައިރީ އަދި ކޮރިޑޯ ތަކުގައި ގައިދުރުކުރަން ފާހަގަތައް ލާފައިވާއިރު، ކްލާސްރޫމްތަކުގައި ދަރިވަރުން ތިބޭއިރު މޭޒުތަކުގެ ދެމެދުގައި ތިން ފޫޓުގެ ދުރުމިނެއް ހުންނާނެއެވެ.\nޖުލައި އެއް ވަނަ ދުވަހު ސްކޫލްތައް އަލުން ހުޅުވާލަން ނިންމާފައިވާ އިރު މާލެ ހިމެނޭ ސަރަހައްދުގެ ސްކޫލްތައް ހުޅުވޭނީ ގްރޭޑް9އަކުން މަތީގެ ދަރިވަރުންނަށެވެ.\nއެހެން ނަމަވެސް ކޮވިޑް-19 ނެތް ރަށް ރަށުގައި ގްރޭޑް އެކަކުން ފެށިގެން ހުރިހާ ގްރޭޑެއްގެ ދަރިވަރުންނަށް ސްކޫލްތައް ހުޅުވޭނެއެވެ.\nސްކޫލަށް ދަރިވަރުން ހާޒިރުވާން ޖެހެނީ ހަފްތާއަކު ހަތަރު ދުވަހުއެވެ. ސްކޫލަށް ދާއިރު މާސްކު ބޭނުން ކުރަންޖެހޭނެއެވެ.\nގުރުއާން އަދި ޓިއުޝަން ކްލާސްތައް ހުޅުވަން ހުއްދަ ދީފި\n"ޓިޗަރުން ކަރަންޓިންވިޔަސް، ކިޔެވުމަށް ކުރިއަށް ދާނެ"


Saif Ali Khan 'Vikram Vedha' ge remake kulhedhey agu engey tha? - vNews.mv\nސައިފް އަލީ ޚާން "ވިކްރަން ވޭދާ" ގެ ރިމޭކް ކުޅެދޭ އަގު އެނގޭތަ؟\nމަރިޔަމް ޝާހިދާ 03 April 2021, 14:57\nމިދިޔަ އަހަރު ރިލީޒްކުރި ކާމިޔާބު ފިލްމު "ތަންޚާޖީ" ގައި އެކްޓަރު ސައިފް އަލީ ޚާން ދައްކުވައިދީފައިވާ ވިލެންގެ ރޯލަށްފަހު އޭނާގެ ފިލްމީ ހަޔާތް މުޅީންވަނީ ބަދަލުކޮށްލާފައެވެ.\nއޭގަފަހުން އޭނާއަށް މުޅިންވެސް ލިބެމުން އަންނަނީ "ތަންޚާޖީ" ގައި ދައްކުވައި ދީފައިވާފަދަ ތަފާތު ރޯލުތަކެކެވެ.\nދާދިފަހުން ރިލީޒްކުރި އެމޭޒަން ޕްރައިމްގެ ވެބް ސީރީޒް "ތަންދާވް" ގައި ފެނިގެންދިޔަ ޗެލެންޖިންގް ކެރެކްޓާއާއެކު އޭނާގެ ކުރިއަށް އޮތް ފިލްމު "އަދީޕުރުޝް" ގައިވެސް ސައިފް ކުޅެން ހަމަޖެހިފައިވަނީ ވިލެންއެއްގެ ރޯލެވެ.\nއޭނާއަށް ލިބެމުންދާ ތަފާތު ބޮޑެތި ރޯލުތަކުގެ ސަބަބުން ސައިފްވަނީ އޭނާ ފިލްމު ކުޅެދޭ އަގު ކުރިއަށްވުރެ ބޮޑުކޮށްފައިކަމަށް މީޑީއާތަކުންވަނީ ބުނެފައެވެ.\nޚަބަރު ލިބޭގޮތުގައި ސައިފް ކުޅެން ސޮއިކޮށްފައިވާ ފިލްމު "ވިކްރަމް ވޭދާ" ގެ ރިމޭކް ކުޅެން އޭނާ އެއްބަސްވެފައިވާ އަގަކީ 12 ކްރޯޑް އިންޑިއަން ރުޕީސްއެވެ. އެއީ 1.64 މިލިއަން ޔޫ.އެސް ޑޮލަރެވެ.\nމިއަހަރު ފަހުކޮޅު މިފިލްމުގެ ޝޫޓިންގް ފެށޫމަށް ހަމަޖެހިފައިވާއިރު ސައިފްއާއެކު ފިލްމުން ދެން ފެނިގްނދާ އެކްޓަރު ރިތިކް ރޯޝަން ފިލްމުކުޅެދޭ އަގާބެހޭ އެއްވެސް މައުލޫމާތެއް މިހާތަނަށް ހާމަކޮށްފައެއް ނުވެއެވެ.\n2017 ވަނަ އަހަރު ރިލީޒްވެފައިވާ ފިލްމު "ވިކްރަމް ވޭދާ" އަކީ ގޭންގް ސްޓަރއަކާއި ފުލުހަކާ ދެމެދު ހިންގާ ހަމަނުޖެހުންތަކެއްގެ މައްޗަށް ބިނާކޮށް ތައްޔާރުކޮށްފައިވާ ފިލްމެކެވެ.\nމިފިލްމު އުފައްދަނީ ރިލަޔަންސް އެންޓަޓެއިންމެންޓްގެ ފަރާތުން ޕްރޮޑިއުސަރު ނީރަޖް ޕާންޑޭއެވެ. ފިލްމުގައި ޑައިރެކްޓަރެއްގެގޮތުގައި މަސައްކަތް ކުރަނީ ތަމަޅަ ފިލްމުގައިވެސް މަސައްކަތްކޮށްފައިވާ ޕުޝްކަރް އަދި ގައިތްރީއެވެ.\nމިފިލްމަކީ ތަމަޅަ ފިލްމެއްގެ ރިމޭކެއް ކަމަށްވިޔަސް ޕްރޮޑީއުސަރު ނީރަޖްގެ އެންމެ ބޮޑު މަގްސަދަކަށް ވެފައިވަނީ މިފިލްމު ހިންދީ ސިނަމާއާއި ވީހާވެސް ރައްޓެހިގޮތަކަށް މިފިލްމު ގެނެސްދިނުމަށެވެ.\nސައިފްގެ ކުރިއަށްހުރި ފިލްމުތަކަށް ބަލާއިރު އޭނާވަނީ ފިލްމު "ބޫތް ޕޮލިސް" ގެ މަސައްކަތް ނިންމާލުމަށްފަހު އެކްޓަރު ޕްރަބާސްއާއެކު ކުޅޭ ފިލްމު "އަދީޕުރުޝް" ގެ މަސައްކަތް ފެށުމަށް ތައްޔާރުވެފައެވެ.\nމާލޭގެ ރައްޔިތުންގެ އެދޭފަދަ ނަތީޖާއެއް ނެރެދޭނަން: ޑރ. މުއިއްޒު\nހުޅުމާލެއާއި އޭޑީކޭގައި ފައިޒަރ ވެކްސިން ޖަހަންފަށައިފި


ހާލުގައި ޖެހިފައިވާ ސްރީލަންކާގެ މަސްބޯޓެއް ފެނިގެން އެމްއެންޑީއެފް ކޯސްޓްގާޑުން ހަރަކާތްތެރިވެއްޖެ\n10 ޖުލައި 2018 19:31\nގއ.ވިލިނގިލީގެ އިރު އުތުރުން 43 ނޯޓިކަލް މޭލު ބޭރުން ހާލުގައި ޖެހިފައިވާ ސްރީލަންކާގެ "ސިންދޫރު- 2" ނަމަކަށް ކިޔާ މަސްބޯޓެއް ފެނިގެން އެމްއެންޑީއެފް ސަދަން އޭރިއާ ކޯސްޓްގާޑް ސްކޮޑްރަންއިން ހަރަކާތްތެރިވެއްޖެއެވެ.\nމި ހާދިސާގެ މަޢުލޫމާތު މިއަދު ހެނދުނު 11:30 ހާއިރު އެމްއެންޑީއެފް ކޯސްޓްގާޑްގެ މެރިޓައިމް ރެސްކިއު ކޯޑިނޭޝަން ސެންޓަރަށް ރިޕޯޓްކޮށްފައިވަނީ އެސަރަޙައްދުގައި މަސްވެރިކަން ކުރަން އުޅުނު "ދިރުން" ނަމަކަށް ކިޔާ މަސް ދޯންޏަކުންނެވެ. އަދި "ދިރުން" ދޯނިން ވަނީ ހާލުގައި ޖެހިފައިވާ މަސްބޯޓުގައި ތިބި މީހުނަށް ފެނާއި ކާބޯތަކެތި ފޯރުކޮށްދީފައެވެ.\nމިއަދުގެ 17:25 ހާއިރު އެމްއެންޑީއެފް ކޯސްޓްގާޑްގެ ލޯންޗު، އެފްއައިސީ "ހަކުރާ" ވަނީ ހާލުގައި ޖެހިފައިވާ މަސް ބޯޓު އޮތް ސަރަޙައްދަށް ގޮސް އެހީތެރިކަން ފޯރުކޮށްދީފައެވެ. ހާލުގައި ޖެހިފައިވާ ބޯޓުން އެމްއެންޑީއެފް ކޯސްޓްގާޑަށް މަޢުލޫމާތު ދިން ގޮތުގައި، ބޯޓު ހާލުގައި ޖެހިފައިވަނީ އިންޖީނުގެ ބެޓެރީ ފެއިލްވެގެންނެވެ. އަދި މި ބޯޓު ގދ.ތިނަދޫއަށް ގެންދިއުމުގެ މަސައްކަތް އެމްއެންޑީއެފް ކޯސްޓްގާޑްގެ ބެލުމުގެ ދަށުން ދަނީ ކުރަމުންނެވެ.\nމި ބޯޓުގައި7މީހުން ތިބިއިރު މި އެންމެންގެ ހާލުވެސް ރަނގަޅެވެ.


Europe ge Human Rights Court ah Russia in visnai dheefi\nރަޝިއާގެ އިދިކޮޅު ލީޑަރު އެލެކްސީ ނަވާލްނީ: މިހާރު ހުންނެވީ ޖަލުގައި\nއިދިކޮޅު ލީޑަރު އެލެކްސީ ނަވާލްނީއާ މެދު ރަޝިއާއިން ކަން ކުރަނީ ރަނގަޅަށް ނޫން ކަމަށް ކަނޑަނޭޅޭނެ ކަމަށާއި ޔޫރަޕިއަން ކޯޓް އޮފް ހިއުމަން ރައިޓްސް (އީސީއެޗްއާރު) އިން ވަކި ގޮތެއް ނިންމައި އެމީހުންނަށް ކަމުދާ ގޮތަށް އަމަލު ކުރުމަށް ރަޝިއާއަށް ނޭންގޭނެ ކަމަށް އެގައުމުން ބުނެފި އެވެ.\nރަޝިއާގެ ދާހިލީ އަދި ޝަރުއީ ނިންމުންތަކަށް އީސީއެޗްއާރަށް ފާޑު ނުކިޔޭނެ ކަމާށާއި ބަޔަކު ކުރާހާ ކަމެއް ކުށެއް ގޮތުގައި ކަނޑައެޅުމުގެ ހައިސިއްޔަތު ޔޫރަޕްގެ ކޯޓުތަކަށް ލިބފައިވާކަން ރަޝިޔާއަށް އެނގިފައި ނޯންނަ ކަމަށެވެ.\n"ރަޝިއާ ކޯޓުތަކުން ނިންމާ ނިންމުންތަކަށް ފާޑުކިޔުމަކީ ބަލައިގަނެވޭނެ ކަމެއް ނޫން" މޮސްކޯގައި ނޫސްވެރިންނާ ވާހަކަފުޅު ދައްކަވަމުން ކްރެމްލިން ސްޕޯކްސްމަން ދިމިތްރީ ޕެސްކޯފް ވިދާޅުވި އެވެ. އޭނާ ވިދާޅުވީ ޖަދަލުކޮށް ގޮތް ދައްކަން ރަޝިއާ ބޭނުން ނުވާ ކަމަށާއި އަމިއްލަ ކޮޅަށް ބުރަވެ ނިންމާ ނިންމުތަކަށް ހޭލާ ތިއްބަވާނެ ކަމަށެވެ.\nޔޫރަޕިއަން ކޯޓް އޮފް ހިއުމަން ރައިޓްސްއިން ރަޝިއާއަށް އަންގާފައި ވަނީ އިދިކޮޅު ލީޑަރު ނަވާލްނީ ހަމަ ވަގުން ދޫކޮށްލުމަށެވެ. އަދި ނަވާލްނީގެ ސިއްހަތާ މެދު ކަންބޮޑުވާ ކަމަށާއި އޭނާއަށް ލިބެން ޖެހޭ ހައްުގުތަކުން މަހުރޫމް ކޮށްފާނެ ކަމަށް ބިރުހީވާ ކަމަށެވެ. އަދި އެންމެ އަސާސީ ހައްގުތަކުން ވެސް އޭނާ ބާކީކުރާ ކަމަށެވެ.\nޔޫރަޕިއަން ކޯޓް އޮފް ހިއުމަން ރައިޓްސް ހުންނަނީ ފްރާންސްގެ ސްޓްރަސްބޯގްގަ އެވެ. އެއީ ޔޫރަޕިއަން ކައުންސިލްގެ ދަށުން ހިނގާ ބައިނަލްއަގްވާމީ ކޯޓެކެވެ. އެތަނުގައި މެންބަރު ގައުމުތަކާ ގުޅުންހުރި މައްސަލަތައް ބަލައި ގޮތް ނިންމަ އެވެ. ރަޝިއާ އަކީވެސް ޖުމުލަ 47 މެންބަރުންގެ މައްޗަށް ނިސްބަތްވާ ކޯޓްގެ މެންބަރު ގައުމެކެވެ.\nނަވަލްނީ ބަނޑުހައިހޫނުކަމުގެ ހަޅުތާލު ހުއްޓާލައިފި


Haalugai Jehunu Faraaithakah Maldive Gas In Eheetherivanee - Vaguthu\nއަލިފާނުގެ ހާދިސާގައި ހާލުގައި ޖެހުނު ފަރާތްތަަކަށް މޯލްޑިވް ގޭސް އިން އެހީވަނީ\nހުކުރު ދުވަހު ރޭ މާލޭގައި ހިނގައިދިޔަ އަލިފާނުގެ ހާދިސާގައި ގެއްލުންވެ ގޮދޮރު ގެއްލިފައިވާ ފަރާތްތަކަށް މޯލްޑިވް ގޭސް އިން އެހީތެރިކަން ފޯރުކޮށްދިނުމަށް ނިންމައިފއެވެ.\nއެ ކުންފުނިން މިއަދުކޮށްފައިވާ ޓްވީޓެއްގައި ބުނެފައި ވަނީ ހާލުގައި ޖެހުނު ފަރާތްތަކަށް އެހީތެރިކަން ފޯރުކޮށްދިނުމުގެ ގޮތުން މޯލްޑިވް ގޭހުގެ "ލުއި ސްޓޭންޑާޑް" ޕެކޭޖުތައް ފޯރުކޮށްދިނުމަށް ނިންމައިފައިވާކަމަށް އެކުންފުނިން ބުނެއެވެ. އެކުންފުނިން ބުނީ އެ ފަރާތްތަކަށް ގޭސް ފޯރުކޮށްދެނީ ގެދޮރު ގެއްލުމުގެ ސަބަބުން އެފަރާތްތަކަށް ދިމާވާ ކައްކާ ގޭހުގެ ދަތިކަމަށް ހައްލު ހޯދައިދިނުމަށް ކަމަށެވެ.\nމިދިޔަ ހުކުރު ދުވަހުގެ ރޭ ކެމިކަލް ގުދަނެއްގައި ރޯވެ އަލިފާންގަނޑު ފެތުރުމުގެ ސަބަބުން އަލިފާނުގެ އަސަރުކޮށްގެން 400 އަށްވުރެ ގިނަ މީހުން އެހީހޯދުމަށް ރަޖިސްޓްރީވެފައިވާކަމަށް ޑިފެންސް މިނިސްޓްރން ވަނީ ހާމަކޮށްފައެވެ. މި ހާދިސާގެ ސަބަބުން ގެއްލުންވި ފަރާތްތަކަށް އެހީތެރިކަން ފޯރުކޮށްދިނުމުގައި ސަރުކާރުގެ މުއައްސަސާތަކާއި އަމިއްލަ ކުންފުނި ތަކާއި ޖަމިއްޖާ ޖަމާތްތަކުގެ އިތުރުން ގިނަ އަދަދެއްގެ އާންމުން ވަނީ ބައިވެރިވެފައެވެ.\nމި ހާދިސާގައި ގެދޮރު ގެއްލުނު ފަރާތްތަކަށް ދާއިމީ ބޯހިޔާވަހި ކަން ފޯރުކޮށްދެވޭނެ ވަކި މުއްދަތެއް މިހާތަނަށް ސަރުކާރުން ހާމަކޮށްފައެއް ނުވެއެވެ. ސަރުކާރުން އެއްބަޔަކަށް އެހީތެރިކަން ފޯރުކޮށްދީފައިވާއިރު ބައެއް ފަރާތްތަކުން މިހާރު ވަނީ މާލޭގެ އެހެން ގެތަކަށް ބަދަލުވެފައެވެ.\nޖީއެސްޓީ ނެގިޔަސް އަގުބޮޑެއް ނުވާނެ - މޯލްޑިވް ގޭސް\nސެޕްޓެމްބަރު 22, 2019 20:44\nއަދިވެސް ގޭސް ފުޅި ވައްދާ


Fayyaz aa eku MDP inn ithuru kaamiyaabee thakeh hoadhaane,eyageenkann ebaoiy: Nasheed - One Online\n14 މެއި 2022، މާލެ، އެމްޑީޕީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވޯޓުލުން. އެމަނިކުފާނު ވޯޓުލެއްވީ ޖަމާލުއްދީން ސްކޫލުގައި ބަހައްޓާފައި ހުރި ގަލޮޅު އުތުރު ދާއިރާގެ ވޯޓު ފޮއްޓަށް --- ވަން ފޮޓޯ: ޔޫސުފް ސޮފްވާން\nފައްޔާޒާއެކު އެމްޑީޕީން އިތުރު ކާމިޔާބީތަކެއް ހޯދާނެ، އެ ޔަގީންކަން އެބައޮތް: ނަޝީދު\nއެމްޑީޕީގެ ޗެއާޕާސަންގެ މަގާމަށް އަލަށް އިންތިހާބުވި އިކޮނޮމިކް މިނިސްޓަރު ފައްޔާޒު އިސްމާއީލްގެ ޗެއާޕާސަންކަމުގެ ދަށުން އެމްޑީޕީއަށް އިތުރު ކާމިޔާބުތަކެއް ހޯދޭނެކަމުގެ ޔަގީންކަން އެބައޮތް ކަމަށް ރައްޔިތުންގެ މަޖިލީހުގެ ރައީސް، މުހައްމަދު ނަޝީދު ވިދާޅުވެއްޖެއެވެ.\nއެމްޑީޕީގެ ޗެއާޕާސަންގެ އިންތިހާބު ފައްޔާޒް ކާމިޔާބުކުރެއްވީ، ވޯޓުލީ މީހުންގެ 58 ޕަސަންޓު ހޯއްދަވައިގެންނެވެ. އެ މަގާމަށް ދެން ކުރިމަތިލެއްވި މާފަންނު އުތުރު ދާއިރާގެ ރައްޔިތުންގެ މަޖިލިސް މެމްބަރު އިމްތިޔާޒު ފަހުމީ (އިންތި) އަށް ލިބިވަޑައިގަތީ 42 ޕަސަންޓެވެ.\nފައްޔާޒަށް މަރުހަބާ ދެންނެވުމުގެ ގޮތުން ނަޝީދު މިއަދު ކުރެއްވި ޓުވީޓެއްގައި ވިދާޅުވީ، ފައްޔާޒަށާއި އޭނާގެ ކެމްޕޭން ޓީމާއި އިންތިގެ ކެމްޕޭން ޓީމަށް ވަރަށް ބޮޑަށް މަރުހަބާ ދަންނަވާ ކަމަށެވެ.\n"ފަޔާގެ ޗެއާޕާސަންކަމުގައި އެމްޑީޕީއަށް އިތުރު ކާމިޔާބީތައް ހޯދައިދޭނެކަމީ އަޅުގަނޑުގެ ހިތުގައި ޝައްކު ހިނގާކެމެއް ނޫން،" ނަޝީދު ވިދާޅުވިއެވެ.\nނަޝީދުގެ ޓުވީޓު ރީޓުވީޓު ކުރައްވައި ފައްޔާޒް ވިދާޅުވީ، ނަޝީދުގެ އިރުޝާދުގެ ދަށުން އެމްޑީޕީން މަސައްކަތްކުރާނީ ރާއްޖޭގައި ޑިމޮކްރަސީ ހަރުދަނާކޮށް ރާއްޖެ ތަރައްގީކުރަން ކަމަށެވެ.\nރައީސް ނަޝީދުގެ ތާއީދާއެކު ނުކުމެވަޑައިގެންނެވި އިންތި ވެސް ވަނީ ފައްޔާޒަށް މަރުހަބާ ދަންނަވައިފައެވެ. އިންތި ވިދާޅުވީ، އެމްޑީޕީގައި އަބަދުވެސް ދެމިހުންނަވާނެ ކަމަށެވެ.\n"ނިމިދިޔަ އިންތިހާބުގައި އަޅުގަނޑާއެކު މަސައްކަތްކޮށް ވޯޓުދެއްވި އެންމެހާ މެމްބަރުންނަށް ހިތުގެ ފުނުން ޝުކުރިއްޔާ! އަޅުގަނޑުމެން މިވީހާ ދުވަހު ނަގަހައްޓަމުން މިއައި ހަމަތަކާ އަސާސްތަކުގައި މިޕާޓީއާއެކު ދެގޮތެއް ނުވެ، އަބަދުވެސް ދެމިހުންނާނަން،" އިންތި ވިދާޅުވިއެވެ.\nއިންތިއަށް ލިބުނު ނާކާމިޔާބީއާއެކު އޭނާގެ ޓީމުގެ ބައެއް ފަރާތްތަކުން ވަނީ އެމްޑީޕީން ވަކިވެފައިވާކަން އިއުލާނުކޮށްފައެވެ. އަދި ބައެއް ފަރާތްތަކުން ވަނީ އިދިކޮޅު ޕީޕީއެމާ ގުޅެންވީ ވަގުތު ޖެހިއްޖެ ކަމަށްވެސް ބުނެފައެވެ.\nޗެއާޕާސަންގެ އިންތިހާބުގައި އިންތި ވާދަކުރެއްވީ އެމްޑީޕީގެ ރައީސް ނަޝީދުގެ ތާއީދާއެކުއެވެ. ފައްޔާޒަކީ ރައީސް އިބްރާހިމް މުހައްމަދު ސޯލިހުގެ ފެކްޝަނުން ވާދަކުރެއްވި ކެންޑިޑޭޓެވެ.\nއިންތިގެ ޓީމުން އިއްޔެ ވަނީ، އިންތިހާބާ ގުޅޭ ގިނަ ޝަކުވާތަކެއް ހުށަހަޅައި، އިންތިހާބުގެ ސައްހަކަމާ މެދު ސުވާލު އުފައްދައިފައެވެ. ނަމަވެސް އެކަމަށް އެމްޑީޕީގެ އިންތިހާބާ ބެހޭ ކޮމިޓީން މިހާތަނަށް އަދި އެއްވެސް ނިންމުމެއް ނިންމައިފައެއް ނުވެއެވެ.\nގުޅޭ ޓެގު އެމްޑީޕީ މިނިސްޓަރު ފައްޔާޒް އިސްމާއިލް ރައީސް މުހައްމަދު ނަޝީދު މުހައްމަދު ނަޝީދު، އެމްޑީޕީގެ ރައީސް ފައްޔާޒް އިސްމާއީލް، އެމްޑީޕީގެ ޗެއާޕާސަން\nގާނޫނު އިސްލާހުކޮށްގެން ވިޔަސް އިންޑިއާ އައުޓް ހުއްޓުވަންޖެހޭ ކަމަށް މަޖިލީހުން ފާސްކޮށްފި


Rasoolaa ﷺ Kurevvevi Samaasaage therein... ރަސޫލުﷲ ﷺ ކުރެއްވެވި ސަމާސާގެ ތެރެއިން – Ilm Rasoolaa ﷺ Kurevvevi Samaasaage therein...\nރަސޫލުﷲ ﷺ ކުރެއްވެވި ސަމާސާގެ ތެރެއިން\nعَنْ عَائِشَةَ، قَالَتْ “كُنْتُ أَغْتَسِلُ أَنَا وَرَسُولُ اللَّهِ، صلى الله عليه وسلم مِنْ إِنَاءٍ – بَيْنِي وَبَيْنَهُ – وَاحِدٍ فَيُبَادِرُنِي حَتَّى أَقُولَ دَعْ لِي دَعْ لِي . قَالَتْ وَهُمَا جُنُبَانِ .” (ޞަޙީޙް މުސްލިމް)\nމާނައީ: ޢާއިޝާ(ރަޟިޔަﷲ ޢަންހާ) ގެ އަރިހުން ރިވާވެގެންވެއެވެ. އެކަމަނާ ވިދާޅުވިއެވެ. “ތިމަންކަމަނާއާއި ރަސޫލުﷲ صلى الله عليه وسلم ގެ ދެމެދުގައިވާ ކަންވާރަކުން ތިމަންކަމަނާއާއި އެކަލޭގެފާނު ހިނައިގަންނަވަމެވެ. ދެން އެކަލޭގެފާނު ވަރަށް އަވަސްކުރައްވައެވެ. ތިމަން ކަމަނާއަށްވެސް (ފެން ފޮދެއް) ބަހައްޓަވާށޭ، ބަހައްޓަވާށޭ ވިދާޅުވަންދެނެވެ. އެކަމަނާ ވިދާޅުވިއެވެ. އެވަގުތު ތިމަންކަމަނާއާއި އެކަލޭގެފާނު ތިއްބެވީ ޖުނުބުވެރި ޙާލުކޮޅުގައެވެ.”\nމިއީ ޢާލަމްތަކަށް ރަޙްމަތެއްކަމުގައި ފޮނުއްވި މާތް ނަބިއްޔާ އެކަލޭގެފާނުގެ ލޮބުވެތި އަނބިކަނބަލުން ޢާއިޝާ(ރަޟިޔަﷲ ޢަންހާ) އާއި އެކު ހިނައިގަންނަވަމުން ކުރެއްވެވި ސަމާސާއެކެވެ. އެކަލޭގެފާނު ސަމާސާ ކުރައްވާ އުޅުއްވީ ހަމައެކަނި އެކަލޭގެފާނުގެ އަނބިއަނބިކަބަލުންނާ އެއް ނޫނެވެ. އެކަލޭގެފާނުގެ ކާފަދަރިދަރިކަލުންނާ ވެސް އެކަލޭގެފާނު ސަމާސާ ކުރައްވާ ހައްދަވައެވެ. ތިރީގައި މިވަނީ އޭގެ މިޘާލެކެވެ.\nعَنْ أَبِي هُرَيْرَةَ , رَضِيَ اللَّهُ عَنْهُ ، قَالَ : “كَانَ رَسُولُ الله صَلَّى اللَّهُ عَلَيْهِ وَسَلَّمَ , لَيُدْلِعُ لِسَانَهُ لِلْحَسَنِ بْنِ عَلِيٍّ ، فَيَرَى الصَّبِيُّ حُمْرَةَ لِسَانِهِ فَيَبْهَشُ إِلَيْهِ” (رواه أبو الشيخ ابن حبان في ” كتاب أخلاق النبي صلى الله عليه وسلم وآدابه “)(ބައްލަވާ އައްޞިލްޞިލަތުއް ޞަޙީޙާ ނަމްބަރު:70)\nމާނައީ: އަބޫ ހުރައިރާ(ރަޟިޔަﷲ ޢަންހު)ގެ އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ. ” ރަސޫލުﷲ صلى الله عليه وسلم، އަލްޙަސަން ބުން ޢަލީ އާ ދިމާއަށް އެކަލޭގެފާނުގެ ދޫފުޅު ނެރުއްވައެވެ. ދެން، އެކުއްޖާފުޅަށް އެކަލޭގެފާނުގެ ދޫފުޅުގެ ރަތްކަން ފެނިލެއްވުމުން މަޖާވެގެން(އެކަމާ ގަޔާވެވަޑައިގެން) އެކަލޭގެފާނުގެ އަރިހަށް ވަޑައިގަންނަވައެވެ.”\nމިއީ އެކަލޭގެފާނު އަޅުގަނޑުމެންނަށް ދައްކަވާފައިވާ ރިވެތި ނަމޫނާއެވެ. މިފަދަ ސަމާސާތަކަކީ އެކަމުގެ ސަބަބުން ޢާއިލާގެ ތެރޭގައި އެކަކު އަނެކަކުގެ މެދުގައި ލޯބި އިތުރުވެ ގުޅުން ބަދަހިވެގެން ދާނެ ކަންކަމެވެ. މިއީ ގޭތެރޭގެ އުފާވެރިކަމަށް ކޮންމެހެން ބޭނުންވާ ކަންކަމެވެ.\nއަޅުގަނޑުމެންނަކީ ރަސޫލުﷲ صلى الله عليه وسلم ގެ ދިރިއުޅުއްވުމުން ނަމޫނާ ލިބިގަނެ އެފަދައިން ޢަމަލުތައް ބެހެއްޓުމަށް މަސައްކަތްކުރާ ބަޔަކު ކަމުގައި ލައްވާށިއެވެ. އާމީން!\nމީލު ގެ ތިއްތި މަށްމަ


Hoonu gadha vany El nino ge sababun\nހޫނު ގަދަވެފައި ވަނީ އެލްނީނޯގެ ސަބަބުން!\nކަންބޮޑުވާ ދަރަޖައަށް ހޫނު ގަދައެއް ނުވާނެ\nއަވިލޯޝަނާއި އަވިއައިނު ބޭނުން ކުރުން ރަނގަޅު\nއޭޕްރީގައި ހޫނުމިން އުފުލިދާނެ\nހޫނު ގަދަވުމުގެ ސަބަބުން ގިނަ މީޙުން އުޅެނީ ފިނި ބުއިމެއް ހިފައިގެން -- އަވަސް ފައިލް ފޮޓޯ\nފާއިތުވެދިޔަ އަހަރުތަކު ތެރޭގައި ދުނިޔޭގެ ފިނި ހޫނުމިނަށް ގިނަ ބަދަލުތަކެއް ވަނީ އައިސްފަ އެވެ. އެއްކޮޅުން ކަނބޮޑުވާ މިންވަރަކަށް ހޫނުގަދަ ވަމުންދާއިރު އަނެއް ބަޔަކު އުޅެނީ ވާރޭވެހި ފެންބޮޑުވާ ވަރުންނެވެ. މިފަދަ މޫސުމީ ބަދަލުތަކުގެ އަސަރު އެންމެ ބޮޑަށް ކުރާ އެއް ގައުމަކަށް ރާއްޖެ ވާނެ އެވެ. އެއީ މާސިން ކަނޑުމަތީގައި ރާއްޖޭގެ ރަށްތައް އަތުރާލައ ބަހާލައިފައި އޮންނާތީ އެވެ. ރާއްޖެއިން މިހާރުވެސް އަންނަނީ މޫސުމަށް އަންނަ ބަދަލުތަކާއި ދެކޮޅަށް ހަނގުރާމަ ކުރަމުން ނެވެ.\nމިދިޔަ ފެބްރުއަރީ މަހުގައި ސިއްސައިގެންދާ ވަރަށް ދުނިޔޭގެ ބައެއް ގައުމުތަކުގެ ފިނި ހޫނުމިން މައްޗައް ގޮސްފައިވާ އިރު މިދުވަސްވަރު ރާއްޖޭގައި އެންމެ ބާރަށް އިވެމުން އަންނަ އެއް އަޑަކީ އާދަޔާ ހިލާފަށް ހޫނުގަދަވެފައިވާ ވާހަކަ އާއި ހޫނުވާނެ ކަމުގެ ވާހަކަތަކެވެ.\nކޮންމެ އަހަރަކުވެސް ޖަނުއަރީއިން ފެށިގެން މޭމަހާއި ހަމަޔަށް އިރުވައި މޫސުމުގެ ހޫނުކަން ރާއްޖެއަށް އިހުސާސްވާ ދުވަސްކޮޅެކެވެ. އިރުގެ ދޯދިތައް ރާއްޖޭގެ މައްޗަށް އެޅޭ މިންވަރު މިހާރުވެސް ވަނީ އިތުރުވެފަ އެވެ. އަދި ދުނިޔޭގެ މޫސުމަށް އަންނަ ބޮޑެތި ބަދަލުތަކާއެކު ވޭތުވެދިޔަ ދެތިން އަހަރެއްގައި ހޫނުވާ މިންވަރު ވަނީ މައްޗައް ގޮއްފަ އެވެ. މޫސުމާބެހޭ އިދާރާއިން ގަބޫލު ކުރާ ގޮތުގައި އޭގެ މައިގަނޑު އެއް ސަބަބަކީ ކަނޑުގެ ފިނި ހޫނުމިން މަތިވެ، "އެލް ނީނޯ" ގެ އަސަރު ކުރުމެވެ.\nއެލް ނިނޯއަކީ ތިން އަހަރާއި ހަ އަހަރާއި ދޭތެރޭގައި ކަނޑުގެ ހޫނުމިނަށް އަންނަ ބަދަލެކެވެ.\n"އާންމު ގޮތެއްގައި އެލްނީނޯގެ އަސަރު ފުރަތަމަ ފެންނަން ފަށަނީ އިކުއިޑޯގެ ހިސާބުގަނޑުގެ ކަނޑުގެ ހޫނުމިން މަތިވެ ދުނިޔޭގެ ހުޅަނގަށް ދާން ފެށުމުން. ބޮޑަށް އޭގެ އަސަރު މިފަހަރު ކުރަނީ ޕެސިިކް ކަނޑުގައި. އެހެން އަހަރާއި ހިލާފަށް އެސަރަހައްދުގައި ވައި މަޑުވެ ކަނޑުގެ ލޮނުގަނޑު ހޫނުވޭ. މީގެ ސަބަބުން ދުނިޔޭގެ މުޅި މޫސުމުގެ ނިޒާމަށް ބަދަލު ތަކެއް އާދޭ. އެލް ނީނޯގެ ސަބަބުން އާމުކޮށް ގިނައިން ވާރޭ ވެހޭ ތަންތަނަށް ވާރޭ މަދުވެ، ހަނަފަސް ތަންތަނަށް ގިނައިން ވާރޭ ވެހެނީ،" ނޭޝަންލް މީޓިއޮރޮލޮޖިލޮޖިކަލް ސެންޓަރުގެ ޑެޕިއުޓީ ޑިރެކްޓަރު ޖެނަރަލް އަލީ ޝަރީފް ވިދާޅުވި އެވެ.\nމީގެ ކުރިން ރާއްޖެއަށް ހޫނު ނުވާ ވަރަށް މިދުވަސް ކޮޅު ހޫނުވަމުންދާ އިރު އެމެރިކާގެ ޖައްވީ އިދާރާ ނާސާ އިން ބުނެފައި ވާ ގޮތުގައި ދުނިޔެ މިހާރު ތަޖްރިބާކުރަމުންދާ އެލް ނީނޯ އަކީ 1998 ވަނަ އަހަރު ދުނިޔެ އަށް ކުރިމަތިވި ވަރުގެ ބާރުގަދަ އެލް ނީނޯއެކެވެ. އޭގެ ސަބަބުން ވަރަށް ގިނަ ހިސާބުތަކުގައި ފެންބޮޑުވެ އަނެއް އަނެއްބައި ހިސާބުތަކަށް ވަނީ ހޫނުގަދަވާނެ އެވެ.\nޝަރީފް ވިދާޅުވި ގޮތުގައި 1998 އެލް ނީނޯގެ އަސަރު ދުނިޔެއަށް ކުރިއިރު، އެ އަހަރު ރާއްޖޭގެ ހޫނު މިން ރިކޯޑު އަދަދަކަށް މައްޗައް ދިޔަ އެވެ. އެއީ 36 ޑިގްރީ ސެލްސިޔަސް އަށެވެ.\nމެޓް އޮފީހުގެ ހިސާބުތަކަށް ބަލާއިރު އާދައިގެ މަތިން ރާއްޖޭގެ ހޫނު މިން އުޅޭނީ 27 ނުވަތަ 28 ޑިގްރީ ސެލްސިޔަސްގަ އެވެ. އަދި އެންމެ ހޫނުގަދަ ވެގެންދާއިރު ވެސް އަރާނީ 30 ހަށެވެ. ނަމަވެސް މިދުވަސްވަރު އާންމު ހޫނުމިން ވެސް އުޅެނީ 33.1 ގައެވެ. އެހެން ކަމުން އެލްނީނޯގެ އަސަރާއެކު އަންނަ އޭޕްރިލް މަހުގައި މިހާތަނަށް އޮތް ހޫނު މިނުގެ ރިކޯޑާއި ކައިރި މިންވަރަކަށް ނުވަތަ އެއަށްވުރެ މައްޗައް ހޫނު ވުން އެކަށީގެންވެ އެވެ.\nކުރިޔަށް އޮތް ދުވަސް ތަކުގައި ރާއްޖޭގެ ފިނިހޫނު މިން 40 ޑިގްރީއަށް މައްޗައް ހިއްލި އޭގެ ސަބަބުން "ހީޓް ސްޓްރޯކް" ޖެހި މީހާގެ ހަށިގަނޑަށް ނުރައްކާވާ ވަރަށް ހޫނުވާނެ ކަމަށް ބުނެ ސޯޝަލް މީޑިއާ ތަކުގައި މެސެޖްތައް ވެސް ދައުރުވެ އެވެ. ނަމަވެސް 40 ޑިގްރީއަށް މައްޗަށް ދާނެކަމަށް ބުނެ ސޯޝަލް މީޑިއާގައި ދައުރުވަމުންދާ މެސެޖަކީ ހަގީގަތެއް ހުރި ވާހަކަތަކެއް ނޫނެވެ.\n"ކަނބޮޑުވާ ދަރަޖައަކަށް ރާއްޖޭގެ ހޫނުމިން މައްޗަކަށް ނުދާނެ. ނަމަވެސް މިހާރު މިވާ ހޫނުގައި ވެސް ރައްކާތެރިކޮށް އުޅެން ޖެހޭ. ހޫނުން ރައްކާތެރިވުމަށް އަވީގައި ބޭރަށް ނިކުންނަ އިރު ސަމާލުވެ ހަނގަނޑަށް އަސަރު ނުކުރާ ކަހަލަ ލޯޝަންއާއި އަވިއައިނުގެ އިތުރުން ކުޑަ ވެސް ބޭނުން ކުރަން ރަނގަޅު ވާނެ،" ޝަރީފް ވިދާޅުވި އެވެ.


އަމީނަށް ނިސްބަތްކޮށް އަލީ ވަހީދު ހަޑިހުތުރު ބަހުން ވާހަކަ ދައްކަވާ އޯޑިއޯއެއް! – Dhen.mv\nއަމީނަށް ނިސްބަތްކޮށް އަލީ ވަހީދު ހަޑިހުތުރު ބަހުން ވާހަކަ ދައްކަވާ އޯޑިއޯއެއް!\nFebruary 15, 2020 - 9:30 pm\nހެލްތު މިނިސްޓަރު އަބްދުﷲ އަމީނަށް ނިސްބަތްކޮށް ހަޑި ހުތުރު ބަހުން ޓޫރިޒަމް މިނިސްޓަރު ވަޒީރު އަލީ ވަހީދު ވާހަކަ ދައްކަވާ އޯޑިއޯއެއް މީސް މީޑިއާގައި އާންމުވެއްޖެއެވެ.\nމިގޮތުން މި އޯޑިއޯގައި އަލީ ވަހީދު ވާހަކަ ދައްކަވަނީ ޔޫތު މިނިސްޓްރީގެ ސްޓޭޓް މިނިސްޓަރު އައްސަދު އަލީ (އަޑު ބަރޭ) އާއިއެވެ. މި އޯޑިއޯގައި އަލީ ވަހީދު ވަނީ ކޮރޯނާ ވައިރަސް އާއި ގުޅިގެން އަޅަން ޖެހުނު ހުރިހާ ފިޔަވަޅެއްވެސް އެޅީ އެބޭފުޅާކަމަށް ވިދާޅުވެފައެވެ. އަދި މިނިސްޓަރު އަމީނު ކުރެއްވި ކަމަކީ ހެދިކާ ކައިގެން ކެމެރާ މަނުން ގޮވައިގެން ފޮޓޯ ނެންގެވުން ކަމަށްވެސް އަލީ ވަހީދު ވިދާޅުވާ އަޑުއިވެއެވެ.\nކޮރޯނާ ވައިރަސް އާއި ގުޅިގެން އެއާޕޯޓުގައި ހަރުކުރި ކެމެރާތައް ގެންނެވީ އެ ބޭފުޅާ ކަމަށާއި، މާސްކު ވެސް ގެނައީ އެބޭފުޅާ ކަމަށް ވިދާޅުވިއެވެ. އަދި ކަރަންޓީނު ފެސިލިޓީތައްވެސް ހެެއްދެވީ އެ ބޭފުޅާކަމަށް އަލީ ވަހީދު ވިދާޅުވިއެވެ. އަދި އަމީނު ކުރެއްވި ކޮންކަމެއްތޯ ސުވާލުކުރެއްވިއެވެ.\nމީގެ އިތުރުން އަލީ ވަހީދު ވިދާޅުވީ މިނިސްޓަރު އަމީނު ހުރިހާ ކަމެއްވެސް ކުރައްވަނީ ޓުވީޓާއަށް ލާންކަމަށާއި، އެބޭފުޅާވެސް ކުރިން ކަންތައް ކުރެއްވީ އެގޮތަށް ކަމަށެވެ. ނަމަވެސް މިހާރު އެގޮތަށް ކަންތައް ނުކުރައްވާ ކަމަށާއި، ޓުވިޓާ އެއީ ޕަބްލިކް ބަލައިގަންނަ އެއްޗެއް ނޫންކަމަށް އަލީ ވަހީދު ވިދާޅުވިއެވެ.\nއަލީ ވަހީދު ކުރެއްވި މަސައްކަތަށް ރައީސް ސޯލިހް ވެސް ވަރަށް ތައުރީފު ކުރެއްވި ކަމަށާއި ގިނަ ވަޒީރުންނާއި މަޖްލީސް މެމްބަރުންވެސް އެބޭފުޅާގެ މަސައްކަތް ބަލައިގަތްކަމަށް އަލީ ވަހީދު ވަނީ ވިދާޅުވެފައެވެ.\nމީގެ އިތުރުން މިރޭ ވަނީ އެޑިއުކޭޝަން މިނިސްޓަރު އައިޝަތު އަލީ އަށް ނިސްބަތްކޮށް އަލީ ވަހީދާއި އޭނާގެ އަރިސް ބައެއް ކަމަށް ބެލެވޭ ބަޔަކު ވާހަކަ ދައްކާ އޯޑިއޯއެއް ވެސް ލީކުކޮށްލައިފަ އެވެ. އޭގައި ވެސް އެޑިއުކޭޝަން މިނިސްޓަރަށް ހުތުރު ބަހުން ނިސްބަތްކުރެ އެވެ.\nމިހާރު ކުރިއަށް ދަނީ ގޮހޮރުގެ އޮޕަރޭޝަނެއް:6ޖެހުމާ ހަމައަށް ކުރިއަށް ދާނެ\nކޮވިޑް-19 ޖެހިގެން ރާއްޖެއިން މިއަދު 7ވަނަ މީހަކު ނިޔާވެއްޖެ\nހިތެއް އޮތް މީހެއް ނަމަ ބިރުން ފިއްކަނޑައިގެންދާ ވަރުގެ ނުރައްކާތެރި ، އާންމު ފާފައެއް!\nއެންމެ ހެޔޮލަފާ ފިރިއަކީ އަނބިމީހާ ، ﷲ ތަޢާލާއާ ކުއްތަންވުމަށް ބާރުއަޅާ އެހީތެރިވާ މީހާއެވެ.